type: legislation

jurisdiction: EU

text:
 |
 52011PC0315
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le Caighdeánú Eorpach agus lena leasaítear Treoracha 89/686/CEE agus 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/105/CE agus 2009/23/CE ó Pharlaimint na hEorpa agus ón gComhairle /* COIM/2011/0315 leagan deireanach - 2011/0150 (COD) */
 MEABHRÁN
 MÍNIÚCHÁIN
 1. Comhthéacs an togra
 · Forais agus cuspóirí an togra
 Toradh é caighdeánú Eorpach ar chomhar deonach
 idir lucht tionscail, údaráis phoiblí agus páirtithe leasmhara eile agus iad ag
 obair as láimh a chéile i gcóras atá fréamhaithe san oscailteacht, sa
 trédhearcacht agus sa chomhthoil. Ó thaobh thionscal na hEorpa de, is achoimre
 ar dhea‐chleachtais réimse amháin iad caighdeáin, óir is éard atá iontu
 comhshaineolas na ngníomhairí páirteacha in aon áit amháin.
 Amach anseo, beidh ról sár‐riachtanach
 ag caighdeánú Eorpach san iliomad réimsí, níos mó ná inniu, amhail an
 iomaíochas Eorpach a threisiú, tomhaltóirí a chosaint, feabhas a chur ar an
 rochtain atá ag seandaoine agus ag daoine faoi mhíchumas agus dul i ngleic leis
 an athrú aeráide. Chun dul i ngleic le riachtanais a bhíonn ag síorathrú i
 ngach réimse, beidh córas um chaighdeánú Eorpach ag teastáil atá
 uileghabhálach, cuimsitheach, éifeachtúil, agus cothrom le dáta ó thaobh na
 teicneolaíochta de. Cuirfidh an córas sin le buanna na gcóras atá ann cheana,
 ach caithfidh sé a bheith solúbtha agus in ann ag dúshláin de réir mar a
 thiocfaidh siad chun cinn amach anseo.
 Ina stráitéis EUROPE 2020 maidir le fás
 cliste, inbhuanaithe agus uileghabhálach [COM(2010)2020], thug an Coimisiún
 tábhacht don ghá atá le feabhas a chur ar na modhanna lena leagtar caighdeáin
 síos agus ar an úsáid a bhaintear astu, d'fhonn caighdeáin Eorpacha agus
 idirnáisiúnta a chur chun sochair d'iomaíocht fhadtéarmach thionscal na hEorpa
 agus d'fhonn cuspóirí tábhachtacha beartais a bhaint amach i réimsí amhail
 r-rialtas, r-sláinte nó r‐inrochtaineacht.
 An 21 Deireadh Fómhair 2010, ghlac
 Parlaimint na hEorpa tuarascáil maidir lena bhfuil i ndán do chúrsaí
 caighdeánaithe Eorpaigh [A7-0276/2010] inar dúradh gur cheart an iliomad sin
 gnéithe de ar éirigh go maith leo a choinneáil, a laigí a leigheas agus
 cothromas idir an ghné Eorpach, an ghné náisiúnta agus an ghné idirnáisiúnta a
 bhaint amach. Ina theannta sin, dúradh go bhfuil an nuálaíocht agus an
 iomaíocht ag brath go mór ar an idir‐inoibritheacht, in earnáil na
 dteicneolaíochtaí faisnéise agus cumarsáide (TFC) go háirithe.
 Ina theachtaireacht dar teideal 'An Gníomh um
 an Margadh Aonair – Dhá luamhán déag chun fás a threisiú agus muinín a
 láidriú', an 13 Aibreán 2011, d'áirigh an Coimisiún leathnú an
 chórais um chaighdeánú Eorpach d'fhonn seirbhísí a chumhdach ar cheann de na
 gníomhaíochtaí ba cheart do na hinstitiúidí Eorpacha glacadh roimh dheireadh
 2012.
 · Comhthéacs ginearálta
 Uirlislí beartais éifeachtacha don AE is ea
 iad caighdeáin agus caighdeánú. Cé go bhfuil sochair i bhfad níos fairsinge ag
 baint le caighdeáin agus caighdeánú do gheilleagar na hEorpa, úsáidtear iad mar
 uirlisí beartais d'fhonn a áirithiú, inter alia, feidhmiú an mhargaidh aonair i
 dtáirgí, idir‐inoibritheacht gréasán agus córas, go háirithe i réimse
 TFC, ardleibhéal cosanta do thomhaltóirí agus don chomhshaol, agus tuilleadh
 nuálaíochta agus cuimsiú sóisialta.
 Sa tsochaí dhigiteach, ní féidir idir‐inoibritheacht
 gréasán agus córas a áirithiú in éagmais caighdeán, i réimse TFC go háirithe.
 Sa tsochaí dhigiteach, úsáidtear réitigh TFC i ngach earnáil eacnamaíoch agus
 sa saol laethúil freisin. Caithfidh réitigh, feidhmchláir agus seirbhísí TFC a
 bheith in ann cumarsáid a dhéanamh lena chéile; ba cheart dóibh a bheith
 idir-inoibritheach. Tá caighdeán ag teastáil chuige sin.
 Tá tábhacht ar leith ag baint le caighdeáin
 Eorpacha i bhfeidhmiú an mhargaidh aonair i dtáirgí tionsclaíocha. Gabhann
 caighdeáin Eorpacha ionad caighdeán náisiúnta a bhíonn ag teacht salach ar a
 chéile go minic agus a d'fhéadfadh a bheith ina mbaic theicniúla ar dhul
 isteach i margadh náisiúnta.
 Chun críche an Rialacháin seo, tá dhá chineál
 caighdeán ann: Caighdeáin Eorpacha arna bhforbairt ar iarratas ón gCoimisiún,
 ar bhonn 'sainordú', mar a thugtar air, lena n‐iarrtar ar na
 hEagraíochtaí Eorpacha um Chaighdeánú caighdeáin a tharraingt suas; agus na
 caighdeáin eile Eorpacha a forbraíodh ar thionscnamh gníomhairí eile (gnóthaí,
 comhlachtaí náisiúnta um chaighdeánú, geallsealbhóirí, etc.).
 Leis an togra seo tugtar aghaidh ar thrí cinn
 de mhórfhadhbanna:
 1. Tá an saol agus an tsochaí ag athrú go
 gasta, go háirithe i gcás earnálacha a bhfuil saolré ghairid ag a dtáirgí agus
 lena mbaineann timthriall gairid forbraíochta, agus ní mór caighdeáin a bheith
 bord ar bord le forbairt mhear na teicneolaíocha. Áitíonn roinnt
 geallsealbhóirí gur rómhall atá an próiseas ar fad arb é atá ann caighdeáin
 Eorpacha a fhorbairt ar iarratas ón gCoimisiún. An drochthoradh is mó atá ar an
 moill sin go bhfuil caighdeáin náisiúnta a thagann salach ar a chéile fós ann,
 caighdeáin a d'fhéadfadh a bheith faoi deara bac teicniúil sa slabhra soláthair
 nó bac ar thrádáil má úsáidtear an caighdeán náisiúnta mar uirlis chosantach.
 Drochthoradh eile is ea nach féidir le gnóthais, in éagmais caighdeán
 comhchuibhithe, an caighdeán ábhartha a úsáid chun toimhde comhréireachta a
 thabhairt dóibh féin agus nach mór dóibh a thaispeáint go bhfuil na ceanglais
 fhíor‐riachtanacha á gcomhlíonadh i gcomhréir leis an modúl um mheasúnú
 comhréireachta atá leagtha amach sa reachtaíocht infheidhme de chuid an AE. Sa
 dá chás sin, tá cosc ar ghnóthaí costais a sheachaint a eascraíonn ó ilroinnt
 an mhargaidh inmheánaigh nó as nósanna imeachta um chomhlíonadh a mheasúnú. Is
 é an toradh atá ar chaighdeáin náisiúnta a bheith ag teacht salach ar a chéile
 agus ar gan caighdeáin chomhchuibhithe a bheith ann costais idirbheart agus
 costais in aghaidh an aonaid a bheith níos airde, ó tharla nach mór baisceanna
 de chineálacha éagsúla a tháirgeadh. Is é a dhéanann an tionscal chun dul i
 ngleic leis sin cainéil neamhfhoirmiúla chaighdeánaithe a bhunú chun
 sonraíochtaí teicniúla a fhorbairt go sciobtha d'fhonn idir‐inoibritheacht
 a áirithiú, sonraíochtaí a nglactar leo go hidirnáisiúnta.
 2. Bíonn roinnt mhaith fadhbanna ag FBManna
 maidir le caighdeáin agus caighdeánú. Dar le cuid mhór geallsealbhóirí, is é
 atá ar cheann de na príomhfhadhbanna go bhfuil FBManna faoi ghannionadaíocht go
 ginearálta i ngníomhaíochtaí caighdeánaithe, go háirithe ar leibhéal Eorpach.
 Ina theannta sin, is minic a bhaineann caighdeáin le sábháilteacht agus leas na
 dtomhaltóirí, le héifeachtúlacht gréasán, leis an gcomhshaol agus le réimsí
 beartais phoiblí eile. Cé go bhfuil ról lárnach ag caighdeáin sa tsochaí, ní
 dhéantar tuairimí geallsealbhóirí sochaíocha ábhartha a lánpháirtiú go
 leordhóthanach sa phróiseas caighdeánaithe san AE. Chun aghaidh a thabhairt ar
 an bhfadhb sin, is é sin na FBManna agus geallsealbhóirí sochaíocha a bheith
 faoi ghannionadaíocht i ngníomhaíochtaí caighdeánaithe, íoctar ranníocaíochtaí
 airgeadais le heagraíochtaí a dhéanann ionadaíocht thar ceann FBManna agus
 geallsealbhóirí sochaíocha. Is mór an éagsúlacht idir na critéir
 incháilitheachta difriúla le haghaidh na ndeontas sin, na coinníollacha úsáide
 a bhaineann leo agus cineál na ranníocaíochtaí atá ar fáil. Faigheann
 eagraíochtaí éagsúla deontais le haghaidh gníomhaíochtaí agus faigheann
 eagraíochtaí eile deontais oibriúcháin. An toradh is diúltaí atá ar gan FBManna
 agus geallsealbhóirí sochaíocha a bheith páirteach a ndóthain sa phróiseas
 caighdeánaithe nach mbíonn ach lagthionchar acu ar an bpróiseas sin.
 3. I réimse TFC, is iad eagraíochtaí forbartha
 caighdeán ('fóraim agus cuibhreannais dhomhanda' anseo feasta) seachas EECanna
 a dhéanann roinnt mhaith de na caighdeáin a áirithíonn idir‐inoibritheacht.
 Is amhlaidh atá go háirithe i gcás caighdeán a bhaineann leis an idirlíon agus
 leis an ngréasán domhanda. Thar aon rud eile, is easpa saineolais
 ríspeisialaithe is cúis leis an dóigh nach gcumhdaíonn na heagraíochtaí
 traidisiúnta a leagann síos caighdeáin réimse na dteicneolaíochtaí faisnéise
 agus cumarsáide agus dá bhrí sin déantar an mhórchuid d'obair dhomhanda
 caighdeánaithe i réimse TFC lasmuigh den chóras caighdeánaithe Eorpach nó
 idirnáisiúnta foirmiúil. I láthair na huaire, is in imthosca eisceachtúla
 amháin is féidir tagairt a dhéanamh do 'caighdeáin de chuid fóram agus
 cuibhreannas' i gcomhthéacs soláthair phoiblí atá faoi réir
 Threoir 2004/18/CE. Ó tharla nach dtagann na caighdeáin sin faoi aon cheann
 de na catagóirí caighdeán a bhféadann údaráis phoiblí tagairt a dhéanamh dóibh
 ina nglaonna ar thairiscintí, staonfaidh údaráis phoiblí fhaichilleacha ó
 thagairt a dhéanamh dóibh. Is é toradh atá air sin go mb'fhéidir nach mbeadh an
 TFC atá siad a cheannach idir‐inoibritheach leis an TFC a cheannaigh
 údaráis eile. Is minic a chuireann sé sin cosc ar údaráis phoiblí a gcuid
 straitéisí agus a gcuid struchtúr a bhaineann le TFC, lena n‐áirítear
 idir-inoibritheacht trasteorann idir eagraíochtaí, a shainiú.
 · Forálacha atá ann cheana i réimse an togra
 Cuirtear an togra seo in ionad cuid de Threoir
 98/34/CE agus aisghairtear leis Cinneadh Uimh.1673/2006/CE agus Cinneadh Uimh. 87/95/CEE.
 · Comhsheasmhacht le beartais agus cuspóirí eile an Aontais
 Leis an tionscnamh seo cuirtear chun feidhme
 'Príomhthionscnaimh EUROPE 2020' – Aontas Nuálaíochta [COM(2010)546],
 Beartas Tionsclaíoch [COM(2010)614], Clár Digiteach don Eoraip [COM(2010)245],
 Eoraip tíosach ar Acmhainní [COM(2011)21]. Ina cheann sin, cuireann sé chun
 feidhme an Gníomh um an Margadh Aonair [COM(2011)206] mar aon leis an Straitéis
 maidir le Míchumas 2010-2020 [COM(2010)636]. Is cuid de thionscnamh
 straitéiseach atá i gClár Oibre de chuid an Choimisiúin don bhliain 2011 é.
 2. Comhairliúchán leis na páirtithe leasmhara agus
 measúnú tionchair
 · Comhairliúchán leis na páirtithe leasmhara
 Modhanna comhairliúcháin, na
 príomhearnálacha ar díríodh orthu agus próifíl ghinearálta na bhfreagróirí
 Rinneadh dhá chomhairliúchán phoiblí
 ghinearálta, in 2009 agus in 2010. Rinneadh comhairliúchán níos sainiúla leis
 na húdaráis náisiúnta, leis na EECanna, leis na comhlachtaí náisiúnta um
 chaighdeánú, leis na heagraíochtaí geallsealbhóirí, agus le fóraim agus
 cuibhreannais, in 2010. In 2009 glacadh an Páipéar Bán 'Caighdeánú TFC san AE a
 Nua‐Aoisiú – An Bealach chun cinn'.
 Thairis sin, cuireann an rialachán seo le
 hobair an ghrúpa neamhspleách saineolaithe ar a dtugtar EXPRESS (Expert
 Panel for the Review of the European Standardisation System), grúpa ina
 raibh 30 saineolaí ó eagraíochtaí Eorpacha, náisiúnta agus idirnáisiúnta um
 chaighdeáin, ón lucht tionscail, ó FBManna, ó eagraíochtaí neamhrialtasacha, ó
 cheardchumainn, ón saol acadúil, ó fhóraim agus cuibhreannais, ó údaráis
 phoiblí agus ó Bhallstáit den AE. Rinne EXPRESS a thuarascáil 'Caighdeánú ar
 mhaithe le hEoraip iomaíoch nuálach: Fís don Bhliain 2020' a chur faoi
 bhráid an Choimisiúin i Feabhra 2010.
 Achoimre ar na freagraí agus conas mar a
 cuireadh san áireamh iad
 Na freagraí ar an gcomhairliúchán, an Páipéar
 Bán 'Caighdeánú TFC san AE a Nua‐Aoisiú – An Bealach chun cinn', an
 tuarascáil ó EXPRESS 'Caighdeánú ar mhaithe le hEoraip iomaíoch nuálach: Fís
 don Bhliain 2020' agus an tuarascáil ó Pharlaimint na hEorpa, ba iad ba
 bhunús leis na roghanna beartais a roghnaíodh sa deireadh thiar thall.
 Rinneadh comhairliúchán oscailte ar an
 idirlíon idir 23/03/2010 agus 21/05/2010. Fuair an Coimisiún 483 freagra. Tá na
 torthaí ar fáil ag http://ec.europa.eu/enterprise/policies/european‐standards/public-consultation/index_en.htm.
 · Saineolas a bhailiú agus a úsáid
 Ní raibh aon ghá le saineolas seachtrach. 0
 ·
 Measúnú iarmharta
 Sa mheasúnú tionchair agus san achoimre
 feidhmiúcháin tá osamharc ar na roghanna éagsúla .
 An t‐aon teaglaim de roghanna beartais a
 chomhlíonann critéir na héifeachtachta, na héifeachtúlachta agus na
 comhsheasmhachta ná Rogha 1.A (spriocdhátaí maidir le caighdeáin Eorpacha a
 sholáthar) agus Rogha 1.C (nósanna imeachta trédhearcacha simplithe maidir le
 caighdeáin chomhchuibhithe agus caighdeáin eile Eorpacha arna n‐iarraidh
 ag an gCoimisiún), agus Rogha 2.C (seasamh na n‐eagraíochtaí a dhéanann
 ionadaíocht do FBManna agus do gheallsealbhóirí sochaíocha laistigh de na
 EECanna a neartú trí bhíthin foráil a dhéanamh maidir le deontais oibriúcháin a
 thabhairt) agus Rogha 3.B (tagairt a dhéanamh do 'caighdeáin de chuid fóram
 agus cuibhreannas'). Na ceithre rogha sin, dá bhrí sin, is bunús leis an togra
 seo.
 Rinne an Coimisiún measúnú tionchair atá
 liostaithe sa Chlár Oibre; tá rochtain ar thuarascáil an mheasúnaithe sin ag:
 http://ec.europa.eu/enterprise/policies/european‐standards/index_en.htm.
 3. Eilimintí dlí an togra
 · Achoimre ar an ngníomhaíocht atá beartaithe
 1. Rachaidh an comhar idir comhlachtaí
 náisiúnta um chaighdeánú chun trédhearcachta.
 2. Féadfar caighdeáin arna bhforbairt ag
 eagraíochtaí eile i réimse TFC a úsáid sa soláthar poiblí, ar chuntar go
 gcomhlíonfaidh na caighdeáin sin tacar critéar atá bunaithe ar phrionsabail de
 chuid na hEagraíochta Trádála Domhanda maidir le córais idirnáisiúnta um
 chaighdeánú, i réimsí nach ann do chaighdeáin Eorpacha iontu, agus i gcás nach
 bhfuil glacadh forleathan ag na caighdeáin Eorpacha sa mhargadh nó go bhfuil
 siad imithe i léig.
 3. Cuirfear feabhas ar chúrsaí pleanála:
 bunóidh an Coimisiún Clár Oibre bliantúil ina sainaithneofar tosaíochtaí don
 chaighdeánú Eorpach agus na sainorduithe a bheidh ag teastáil.
 4. Ba cheart ionadaíocht níos fearr a bheith
 ag FBManna agus ag geallsealbhóirí sochaíocha sa phróiseas um chaighdeánú
 Eorpach; áiritheofar tacaíocht airgeadais d'eagraíochtaí a dhéanann ionadaíocht
 do FBManna agus do gheallsealbhóirí.
 5. An t‐ualach riaracháin atá ar an
 gCoimisiún agus ar na heagraíochtaí Eorpacha um chaighdeánú a laghdú, trí
 bhíthin, mar shampla, an fhéidearthacht a bheith ann cnapshuimeanna a shimpliú
 ó bhonn, agus iad a bheidh scortha go soiléir ó aon fhíorú maidir le costais
 iarbhír cur chun feidhme. Is é atá sa togra seo céim eile ionsar chóras
 feidhmíochtbhunaithe, arna bhunú ar shainiú táscairí agus spriocanna
 comhaontaithe (aschuir agus torthaí). D'fhéadfadh tapúlacht agus éifeachtacht
 an phróisis chaighdeánaithe a bheith i sprioc den sórt sin.
 6. Cé go bhfuil caighdeáin Eorpacha in úsáid
 go forleathan cheana féin san iompar agus sa lóistíocht, i seirbhísí poist agus
 i ngréasáin agus seirbhísí cumarsáide leictreonaí, ní raibh ról an‐mhór
 acu i gcur i gcrích an mhargaidh aonair i seirbhísí. Dá bhrí sin, tagann
 caighdeáin maidir le seirbhísí faoi raon feidhme an togra seo ionas go
 bhféadfaidh an Coimisiún sainorduithe a eisiúint lena n‐iarrfar forbairt
 caighdeán Eorpach maidir le seirbhísí agus ionas go bhféadfaidh sé cuid den
 fhorbairt sin a mhaoiniú.
 · Bunús dlí
 Airteagal 114 den Chonradh ar Fheidhmiú
 an Aontais Eorpaigh.
 · Prionsabal na coimhdeachta
 Tá feidhm ag prionsabal na coimhdeachta a
 mhéid nach bhfuil an togra faoi inniúlacht eisiach an AE.
 Ní féidir leis na Ballstáit cuspóirí an togra
 a bhaint amach go leormhaith ar an cúiseanna seo thíos:
 Tá an caighdeánú Eorpach ina thaca don
 reachtaíocht Eorpach lenar bunaíodh an Margadh Aonair agus méadaíonn sé a
 iomaíche atá tionscal na hEorpa. A bhuí le comhchuibhiú caighdeán ar an
 leibhéal Eorpach sáraítear baic theicniúla ar thrádáil a d'fhéadfadh a bheith
 mar thoradh ar caighdeáin náisiúnta a thagann salach ar a chéile. Dá bhrí sin,
 tá réiteach ar leibhéal Eorpach de dhíth le haghaidh fadhbanna a bhaineann le
 caighdeánú ar leibhéal Eorpach.
 Is fearr a bhainfidh gníomhaíocht de chuid an
 AE cuspóirí an togra amach ar na cúiseanna seo a leanas:
 An sprioc arb é atá ann feidhmiú an mhargaidh
 inmheánaigh a áirithiú trí bhíthin bac ar thrádáil laistigh den AE a eascraíonn
 ó chaighdeáin éagsúla náisiúnta maidir le táirgí a laghdú, ní fhéadfadh na
 Ballstáit é a bhaint amach go leordhóthanach. Measadh gurbh iomchuí, dá bhrí
 sin, i gcomhréir le prionsabal na coimhdeachta agus mar gheall ar scála agus
 éifeachtaí na faidhbe, an sprioc a bhaint amach ar leibhéal an AE.
 Tá tábhacht ar leith ag baint le caighdeáin
 Eorpacha i bhfeidhmiú an mhargaidh aonair i dtáirgí tionsclaíocha. Gabhann
 caighdeáin Eorpacha ionad caighdeán náisiúnta a bhíonn ag teacht salach ar a
 chéile go minic agus a d'fhéadfadh a bheith ina mbaic theicniúla ar dhul
 isteach i margadh náisiúnta. Áirithíonn caighdeáin chomhchuibhithe go
 gcomhlíonann táirgí na ceanglais riachtanacha atá leagtha amach i reachtaíocht
 an AE. Is ionann caighdeán 'comhchuibhithe' Eorpach a chomhlíonadh agus
 leibhéal riachtanach sábháilteachta táirgí a ráthú. Níl úsáid caighdeán
 comhchuibhithe ceangailteach go fóill, áfach, agus féadfaidh déantóir aon
 réiteach teicniúil eile a úsáid a léiríonn go gcomhlíonann a tháirge na
 ceanglais riachtanacha.
 Agus an measúnú tionchair á chur i dtoll a
 chéile cuireadh roinnt mhaith roghanna neamhreachtacha as an áireamh i ngeall
 ar chúiseanna a bhaineann leis an gcoimhdeacht. Tá sé sin mínithe go
 mionsonraithe sa mheasúnú tionchair.
 Dá bhrí sin, comhlíonann an togra prionsabal
 na coimhdeachta.
 · Prionsabal na comhréireachta
 Comhlíonann an togra prionsabal na
 comhréireachta ar na cúiseanna seo a leanas:
 Ní bhaineann an togra ach le feidhmiú an phróisis
 chaighdeánaithe ar an leibhéal Eorpach agus an comhar idir comhlachtaí
 náisiúnta um chaighdeánú d'fhonn caighdeáin náisiúnta a thagann salach ar a
 chéile a sheachaint.
 Níl chuireann an togra seo aon ualach nua
 riaracháin ar oibreoirí eacnamaíocha, ar rialtais náisiúnta, ar údaráis
 réigiúnacha agus áitiúla ná ar shaoránaigh.
 ·
 Rogha ionstraimí
 Na hionstraimí atá beartaithe: rialachán.
 Ní bheadh modhanna eile leormhaith ar na
 cúiseanna seo a leanas:
 Níl aon athrú ar reachtaíocht na mBallstát ag
 teastáil de bharr na roghanna atá molta ná an tsimpliúcháin. Ní bhaineann an
 ionstraim seo ach leis na heagraíochtaí Eorpacha um chaighdeánú, leis an
 gcomhar idir na comhlachtaí náisiúnta um chaighdeánú, le rannpháirteachas
 eagraíochtaí a dhéanann ionadaíocht do FBManna agus do gheallsealbhóirí
 sochaíocha i gcúrsaí caighdeánaithe Eorpaigh, agus leis an gCoimisiún. Dá bhrí
 sin, níorbh ionstraim iomchuí sa chás seo Treoir.
 Chaithfeadh feidhm ghinearálta a bheith ag an
 ionstraim dhlí, go háirithe an chuid sin di a bhaineann le caighdeáin de chuid
 fóram agus cuibhreannas a úsáid sa soláthar poiblí; chaithfeadh an chuid sin a
 bheith infheidhme go díreach i ngach Ballstát. Ina cheann sin, bheadh roinnt
 oibleagáidí san ionstraim reachtach a bheadh infheidhme go díreach maidir leis
 an heagraíochtaí Eorpacha um chaighdeánú, na comhlachtaí náisiúnta um
 chaighdeánú, eagraíochtaí a dhéanann ionadaíocht do FBManna agus do
 gheallsealbhóirí sochaíocha i gcúrsaí caighdeánaithe Eorpaigh, agus an
 Coimisiún. Rialachán an ionstraim is iomchuí dlí, dá bhrí sin. Níor leor
 roghanna eile chun na spriocanna atá beartaithe a bhaint amach.
 4. Impleacht bhuiséadach
 Tá na himpleachtaí buiséadacha leagtha amach
 sa ráiteas airgeadais.
 5. Faisnéis bhreise
 · Simpliú
 Déantar foráil leis an togra maidir le simpliú
 reachtaíochta.
 Déanfar caighdeánú a leathnú d'fhonn seirbhísí
 a chumhdach. Simpleofar bainistiú airgeadais. Tá tuilleadh eolais thíos.
 Áirítear an togra i gclár rollach an
 Choimisiúin maidir le acquis an AE a thabhairt suas chun dáta agus a shimpliú
 agus i gClár Oibre agus Reachtach an Choimisiúin faoin
 tagairt 2010/ENTR/0021.
 · Aisghairm na reachtaíochta atá ann cheana
 Má ghlactar leis an togra déanfar reachtaíocht
 atá ann cheana a aisghairm.
 · Clásal athbhreithnithe/leasaithe/éagtha
 Tá clásal athbhreithnithe sa togra.
 · An Limistéar Eorpach Eacnamaíoch
 Ábhar a bhaineann leis an LEE atá sa ghníomh
 atá beartaithe agus ba cheart, dá bhrí sin, an Limistéar Eorpach Eacnamaíoch a
 chuimsiú ann.
 · Míniú mionsonraithe ar an togra
 Is é is aidhm don togra seo an méid seo a
 leanas a athbhreithniú agus a chumasc:
 1. Cinneadh 87/95/CEE ón gComhairle
 maidir le caighdeánú i réimse TFC, trí bhíthin a fhorálacha go léir (atá imithe
 i léig), nach mór, a aisghairm agus córas nua a thabhairt isteach faoina
 bhféadfar, i réimse an tsoláthair phoiblí, caighdeáin maidir le TFC arna
 bhforbairt ag eagraíochtaí seachas na comhlachtaí Eorpacha um chaighdeánú a
 úsáid.
 2. Treoir 98/34/CE ag leagan síos nós
 imeachta maidir le soláthar faisnéise i réimse na gcaighdeán agus na rialachán
 teicniúil agus rialacha maidir le seirbhísí sochaí faisnéise (na hAirteagail go
 léir a bhaineann le fógra a thabhairt i leith dréachtrialachán teicniúil, ní
 thagann siad faoi raon feidhme an Rialacháin seo agus níl aon athrú déanta
 orthu), trí bhíthin an bhirt seo a leanas: leathnófar comhar Eorpach maidir le
 caighdeánú d'fhonn seirbhísí a chumhdach, déanfar an comhar idir na comhlachtaí
 náisiúnta níos trédhearcaí, beidh ionadaíocht níos fearr ag FBManna agus
 geallsealbhóirí sochaíocha i gcúrsaí caighdeánaithe Eorpaigh, agus áiritheofar
 an tacaíocht airgeadais a thugtar d'eagraíochtaí a dhéanann ionadaíocht do
 FBManna agus do gheallsealbhóirí sochaíocha.
 3. Cinneadh Uimh. 1673/2006/CE maidir le
 caighdeánú Eorpach a mhaoiniú. Ní dhéanfar aon athrú ar phríomhphrionsabail an
 Chinnidh seo ach tabharfar isteach na heilimintí nua seo a leanas i gcomhréir
 leis an Rialachán Airgeadais nua atá beartaithe: an t‐ualach riaracháin
 atá ar na seirbhísí oibriúcháin agus ar na comhlachtaí Eorpacha um chaighdeánú
 a laghdú, trí bhíthin, mar shampla, an fhéidearthacht a bheith ann
 cnapshuimeanna a shimpliú ó bhonn, agus iad a bheidh scortha go soiléir ó aon
 fhíorú maidir le costais iarbhír cur chun feidhme. Is é atá sa mholadh seo céim
 eile ionsar chórás feidhmíochtbhunaithe, arna bhunú ar shainiú táscairí agus
 spriocanna comhaontaithe (aschuir agus torthaí). D'fhéadfadh tapúlacht agus
 éifeachtacht an phróisis chaighdeánaithe a bheith i sprioc den sórt sin.
 2011/0150 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le Caighdeánú Eorpach agus lena
 leasaítear Treoracha 89/686/CEE agus 93/15/CEE ón gComhairle agus Treoracha
 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE,
 2009/105/CE agus 2009/23/CE ó Pharlaimint na hEorpa agus ón gComhairle
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[1],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1)
 Is é is príomhaidhm an chaighdeánaithe sonraíochtaí
 deonacha teicniúla nó cáilíochta a shainiú, ar sonraíochtaí iad a fhéadfaidh
 táirgí atá ann anois nó a bheidh ann amach anseo, próisis táirgthe nó seirbhísí
 a chomhlíonadh. D'fhéadfadh roinnt nithe a bheith i gceist le caighdeánú, e.g.
 caighdeánú grád nó toise éagsúil táirge ar leith nó caighdeánú sonraíochtaí
 teicniúla i margaí táirgí nó seirbhísí ina bhfuil comhoiriúnacht agus idir‐inoibritheacht
 fíor‐riachtanach.
 (2)
 Tá caighdeánú Eorpach ina chuidiú le hiomaíocht
 fiontar a mhéadú trí bhíthin saorghluaiseacht earraí agus seirbhísí, idir‐inoibritheacht
 gréasán, modhanna cumarsáide, forbairt teicneolaíochta agus nuálaíocht go
 háirithe a éascú. Bíonn éifeachtaí dearfacha eacnamaíocha ag caighdeáin, mar shampla
 cuirtear chun cinn dul i bhfód ar an margadh inmheánach agus spreagtar forbairt
 táirgí nó margaí nua feabhsaithe, agus dálaí feabhsaithe soláthair. Is gnách,
 dá bhrí sin, go méadaíonn caighdeáin iomaíochas agus go laghdaíonn siad costais
 aschuir agus díolacháin, rud a théann chun sochair an gheilleagair ina
 iomláine. Is féidir le caighdeáin feabhas a chur ar cháilíocht agus í a
 choimeád, faisnéis a sholáthar agus idir‐inoibritheacht agus
 comhoiriúnacht a áirithiú, sa dóigh go méadaíonn an luach a fhaigheann
 tomhaltóirí.
 (3)
 Comhlachtaí Eorpacha um chaighdeánú amhail an
 Coiste Eorpach um Chaighdeánú, an Coiste Eorpach um Chaighdeánú
 Leictriteicniúil agus Institiúid Eorpach na gCaighdeán Teileachumarsáide, ba
 cheart dóibh leanúint de bheith ag glacadh caighdeán Eorpach.
 (4)
 Tá ról an‐tábhachtach ag caighdeáin Eorpacha
 sa mhargadh inmheánach, thar aon ní eile de bharr na toimhdean go gcomhlíonann
 táirgí atá le cur ar fáil ar an margadh na ceanglais fhíor-riachtanacha atá
 leagtha síos i leith na dtáirgí sin i reachtaíocht an Aontais maidir le
 comhchuibhiú.
 (5)
 Rialaítear caighdeánú Eorpach le creat sonrach dlí
 arb é atá ann trí cinn de ghníomhartha dlíthiúla, eadhon Treoir 98/34/CE ó
 Pharlaimint na hEorpa agus ón gComhairle an 22 Meitheamh 1998 lena
 leagtar síos nós imeachta maidir le soláthar faisnéise i réimse na gcaighdeán
 agus na rialachán teicniúil agus rialacha maidir le seirbhísí na Sochaí
 Faisnéise[2],
 Cinneadh Uimh. 1673/2006/CE ó Pharlaimint na hEorpa agus ón
 gComhairle an 24 Deireadh Fómhair 2006 maidir le caighdeánú Eorpach a
 mhaoiniú[3]
 agus Cinneadh 87/95 CEE an 22 Nollaig 1986 maidir le caighdeánú
 i réimse na teicneolaíochta faisnéise agus na teileachumarsáide[4]. Mar sin féin, níl an creat
 reatha rialála bord ar bord leis na forbairtí atá déanta sa chaighdeánú Eorpach
 le scór éigin blianta anuas. Ba cheart, dá bhrí sin, an creat rialála a
 shimpliú agus a oiriúnú d'fhonn gnéithe nua den chaighdeánú a chur san áireamh
 sa chaoi is go mbeidh sé cothrom leis na forbairtí is úire a rinneadh sa
 chaighdeánú Eorpach agus in ann ag na dúshláin a bheidh ann amach anseo.
 Baineann sé sin go háirithe leis an méadú atá tagtha ar fhorbairt caighdeán
 maidir le seirbhísí agus forás táirgí caighdeánaithe nach caighdeáin fhoirmiúla
 iad.
 (6)
 D'fhonn a áirithiú go mbeidh caighdeáin agus caighdeánú
 ina n‐uirlisí beartais éifeachtacha ag an Aontas, tá gá le córas um
 chaighdeánú atá éifeachtach, éifeachtúil agus inacmhainne trína bhféadfaidh na
 rannpháirtithe go léir teacht ar chomhaontú ar bhealach solúbtha trédhearcach.
 (7)
 Le Treoir 2006/123/CE ó Pharlaimint na hEorpa
 agus ón gComhairle an 12 Nollaig 2006 maidir le seirbhísí sa mhargadh
 inmheánach[5]
 bunaítear forálacha ginearálta a éascaíonn feidhmiú na saoirse bunaíochta do
 sholáthróirí seirbhísí agus saorghluaiseacht seirbhísí, ag coinneáil ardchaighdeáin
 seirbhísí san am céanna. Cuireann an Treoir sin oibleagáid ar na
 Ballstáit, i gcomhar leis an gCoimisiún, forbairt caighdeán Eorpach deonach a
 spreagadh féachaint comhoiriúnacht a éascú idir seirbhísí arna soláthar ag
 soláthróirí i mBallstáit éagsúla, faisnéis arna soláthar don fhaighteoir agus
 cáilíocht seirbhísí. Níl feidhm ag Treoir 98/34/CE ach maidir le
 caighdeáin maidir le táirgí, áfach – níl caighdeáin maidir le seirbhísí
 cumhdaithe go sainráite aici. Mar sin féin, tá ag laghdú ar ábharthach an
 dealaithe idir seirbhísí agus earraí ar an margadh inmheánach. Go Praiticiúil,
 ní i gcónaí is féidir dealú soiléir a dhéanamh idir caighdeáin maidir le táirgí
 agus caighdeáin maidir le seirbhísí. Is iomaí sin caighdeán maidir le táirgí a
 mbaineann cuid de le seirbhísí agus a mhalairt. Is gá, dá bhrí sin, an creat
 dlíthiúil a chur in oiriúint do na dálaí nua sin trí bhíthin a raon feidhme a
 leathnú d'fhonn caighdeáin maidir le seirbhísí a chumhdach.
 (8)
 Is faoi thionchair an mhargaidh ba cheart caighdeáin
 dheonacha maidir le seirbhísí a fhorbairt, i.e. ba cheart tosaíocht a bheith ag
 riachtanais oibreoirí eacnamaíocha agus geallsealbhóirí a ndéanann an caighdeán
 difear dóibh go díreach, agus ba cheart leas an phobail a chur san áireamh
 iontu agus ba cheart iad a bheith bunaithe ar chomhthoiliú. Ina cheann sin, ba
 cheart iad a bheith dírithe go príomha ar sheirbhísí a bhaineann le táirgí agus
 próisis.
 (9)
 Tá na comhlachtaí Eorpacha um chaighdeánú faoi réir
 dlí iomaíochta a mhéid is féidir a mheas gur gnóthais nó comhlachas gnóthas iad
 de réir bhrí Airteagal 101 agus Airteagal 102 den Chonradh.
 (10)
 Laistigh den Aontas, is iad na comhlachtaí
 náisiúnta um chaighdeánú a ghlacann caighdeáin náisiúnta, rud a d'fhéadfadh a
 bheith ina chúis le caighdeáin a bheadh ag teacht salach ar a chéile agus le
 baic theicniúla sa mhargadh inmheánach. Is gá, dá bhrí sin, ar mhaithe leis an
 margadh inmheánach agus éifeachtacht an phróisis chaighdeánaithe laistigh den
 Aontas, an malartú tráthrialta faisnéise a dhéantar idir na comhlachtaí
 náisiúnta um chaighdeánú, na comhlachtaí Eorpacha um chaighdeánú agus an
 Coimisiún maidir le hobair chaighdeánaithe atá á déanamh faoi láthair agus a
 dhéanfar amach anseo a dhearbhú. Ba cheart an malartú sin faisnéise a ailíniú
 le hIarscríbhinn 3 a ghabhann leis an gComhaontú maidir le Baic Theicniúla ar
 Thrádáil, arna fhormheas le Cinneadh Uimh. 80/271/CEE ón gComhairle
 an 10 Nollaig 1979 maidir le Comhaontuithe Iltaobhacha a tháinig as
 caibidlíochtaí trádála na mblianta 1973–1979[6] a chur i
 gcrích.
 (11)
 An malartú tráthrialta faisnéise idir na
 comhlachtaí náisiúnta um chaighdeánú, na comhlachtaí Eorpacha um chaighdeánú
 agus an Coimisiún, níor cheart go gcuirfeadh sé cosc ar na comhlachtaí um
 chaighdeánú oibleagáidí agus gealltanais eile a chomhlíonadh, go háirithe
 comhlíonadh Iarscríbhinn 3 a ghabhann leis an gComhaontú maidir le Baic
 Theicniúla ar Thrádáil.
 (12)
 Bíonn caighdeáin ina gcuidiú bearta Eorpacha a chur
 in oiriúint do mhórdhúshláin shocaíocha amhail an t‐athrú aeráide, úsáid
 inbhuanaithe acmhainní, aosú agus an nuálaíocht go ginearálta. D'fhéadfadh an
 Eoraip buntáiste iomaíochta a thabhairt dá chuideachtaí agus trádáil a éascú
 ach forbairt caighdeán Eorpach nó idirnáisiúnta maidir le hearraí agus
 teicneolaíochtaí a chur chun cinn i margaí atá fairsingiú.
 (13)
 Uirlisí tairbheacha do ghnóthais iad caighdeáin,
 d'fhiontair bheaga agus mheánmhéide ('FBManna' anseo feasta) go háirithe. Ó
 tharla, áfach, nach bhfuil FBManna páirteach a ndóthain sa chóras
 caighdeánaithe, tá an baol ann nach gcuirfear a riachtanais agus na nithe a
 dhéanann scim dóibh san áireamh. Tá sé sár‐riachtanach, dá bhrí sin,
 baint agus páirt níos mó a bheith ag FBManna sa phróiseas caighdeánaithe, agus
 sna coistí teicniúla go háirithe.
 (14)
 Tá caighdeáin Eorpacha ríthábhachtach ó thaobh a
 iomaíche atá FBManna, ach is amhlaidh atá FBManna tearcionadaithe i gcúrsaí
 caighdeánaithe, ar leibhéal na hEorpa go háirithe. Ba cheart, dá bhrí sin, go n‐áiritheodh
 an Rialachán seo go ndéanfaidh eintiteas ag a bhfuil na cáilíochtaí iomchuí
 ionadaíocht chuí thar ceann FBManna sa phróiseas Eorpach um chaighdeánú.
 (15)
 Ina theannta sin, is féidir tionchar mór a bheith
 ag caighdeáin ar an tsochaí, agus go háirithe ar shábháilteacht agus ar leas
 tomhaltóirí, ar éifeachtúlacht gréasán, ar an gcomhshaol agus ar réimsí
 beartais phoiblí eile. Is gá a áirithiú, dá bhrí sin, go neartófar ról agus
 ionchur geallsealbhóirí sochaíocha i saothrú caighdeán, trí thacaíocht a fháil
 ó eagraíochtaí a dhéanann ionadaíocht thar ceann leasanna tomhaltóirí, leasanna
 comhshaoil, agus leasanna geallsealbhóirí sochaíocha.
 (16)
 A oiread is féidir, ba cheart an tionchar a
 imreoidh táirgí agus seirbhísí ar an gcomhshaol le linn a saolré a chur san
 áireamh i gcaighdeáin. Tá forbartha ag Airmheán Comhpháirteach Taighde an
 Choimisiúin uirlisí tábhachtacha, a bhfuil rochtain ag an bpobal orthu, chun
 meastóireacht a dhéanamh ar thionchar den sórt sin.
 (17)
 Tá inmharthanacht an chomhair idir an Coimisiún
 agus an córas um chaighdeánú Eorpach ag brath ar iarratais ar fhorbairt
 caighdeán a dhéanfar amach anseo a bheith pleanáilte go cáiréiseach. D'fhéadfaí
 feabhas a chur ar an bpleanáil sin, go háirithe trí ionchur a bheith ag
 páirtithe leasmhara. Ó tharla go bhforáiltear cheana le Treoir 98/34/CE
 maidir leis an bhféidearthacht iarraidh ar chomhlachtaí Eorpacha um chaighdeánú
 caighdeáin Eorpacha a dhéanamh, is iomchuí cineál pleanála níos fearr agus níos
 trédhearcaí a leagan síos sa chlár oibre bliantúil, pleanáil inar cheart
 osamharc a bheith ar gach iarratas ar chaighdeáin atá rún ag an gCoimisiún a
 chur faoi bhráid na gcomhlachtaí Eorpacha um chaighdeánú.
 (18)
 Tá sé sonraithe i roinnt Treoracha lena
 gcomhchuibhítear na coinníollacha faoina margaítear táirgí go bhféadfaidh an
 Coimisiún iarraidh ar na comhlachtaí Eorpacha um chaighdeánú caighdeáin
 chomhchuibhithe Eorpacha a ghlacadh, agus gur toimhde comhréireachta leis na
 ceanglais fhíor‐riachtanacha a bheidh sa ghlacadh sin. Mar sin féin, i
 roinnt mhaith de na gníomhartha reachtacha sin tá go leor cineálacha forálacha
 maidir le hagóid a dhéanamh i gcoinne na gcaighdeán sin nuair nach gcumhdaíonn
 na caighdeáin na ceanglais is infheidhme nó nuair nach gcumhdaíonn siad ina n‐iomláine
 iad. Tá forálacha éagsúla sna Treoracha seo a leanas, go háirithe, forálacha
 arb é atá mar thoradh orthu neamhchinnteacht d'oibreoirí eacnamaíocha agus do
 chomhlachtaí Eorpacha um chaighdeánú: Treoir 89/686/CEE ón gComhairle an 21 Nollaig 1989
 maidir le comhfhogasú dhlíthe na mBallstát maidir le trealamh cosanta pearsanta[7]; Treoir 93/15/CEE ón
 gComhairle an 5 Aibreán 1993 maidir le comhchuibhiú na bhforálacha i
 ndáil le pléascáin le haghaidh úsáidí sibhialta a chur ar an margadh agus a
 mhaoirsiú[8];
 Treoir 94/9/CE ó Pharlaimint na hEorpa agus ón gComhairle an 23 Márta 1994
 maidir le comhfhogasú dhlíthe na mBallstát maidir le trealamh agus córais
 chosanta atá ceaptha lena n‐úsáid in atmaisféir a d'fhéadfadh a bheith
 pléascach[9];
 Treoir 94/25/CE ó Pharlaimint na hEorpa agus ón gComhairle an 16 Meitheamh 1994
 maidir le comhfhogasú dhlíthe, rialacháin agus fhorálacha riaracháin na
 mBallstát a bhaineann le hárthaí áineasa[10];
 Treoir 95/16/CE ó Pharlaimint na hEorpa agus ón gComhairle an 29 Meitheamh 1995
 maidir le comhfhogasú dhlíthe na mBallstát a bhaineann le hardaitheoirí[11]; Treoir 97/23/CE ó
 Pharlaimint na hEorpa agus ón gComhairle an 29 Bealtaine 1997 maidir
 le comhfhogasú dhlíthe na mBallstát maidir le brú‐threalamh[12]; Treoir 2004/22/CE ó
 Pharlaimint na hEorpa agus ón gComhairle an 31 Márta 2004 maidir le
 huirlisí tomhais[13];
 Treoir 2007/23/CE ó Pharlaimint na hEorpa agus ón gComhairle an 23 Bealtaine 2007
 maidir le hearraí piriteicniúla a chur ar an margadh[14]; Treoir 2009/105/CE ó
 Pharlaimint na hEorpa agus ón gComhairle an 16 Meán Fómhair 2009
 maidir le hárthaigh bhrú shimplí[15];
 agus Treoir 2009/23/CE ó Pharlaimint na hEorpa agus ón gComhairle an 23 Aibreán 2009
 maidir le huirlisí neamh‐uathoibríocha meáite[16]. Is gá, dá bhrí sin, an nós
 imeachta aonfhoirmeach dá bhforáiltear i gCinneadh Uimh. 768/2008/CE
 ó Pharlaimint na hEorpa agus ón gComhairle an 9 Iúil 2008 maidir le
 comhchreat le haghaidh margú táirgí agus lena n‐aisghairtear Cinneadh 93/465/CEE[17] ón gComhairle a chur ar
 áireamh sa Rialachán seo agus na forálacha ábhartha sna Treoracha sin a scrios.
 (19)
 Ba cheart d'údaráis phoiblí an úsáid is fearr is
 féidir a bhaint as raon iomlán na gcaighdeán ábhartha atá ann agus iad ag
 soláthar crua‐earraí, bogearraí agus seirbhísí teicneolaíochta faisnéise,
 trí bhíthin, mar shampla, caighdeáin a roghnú is féidir le gach soláthraí
 leasmhar a úsáid, rud a chothóidh iomaíocht agus a laghdóidh an baol gur
 chliaint faoi chuing a bheidh sna comhlachtaí sin. I dTreoir 2004/17/CE ó
 Pharlaimint na hEorpa agus ón gComhairle an 31 Márta 2004 lena
 gcomhordaítear na nósanna imeachta um sholáthar de chuid eintiteas a oibríonn
 in earnálacha an uisce, an fhuinnimh, an iompair agus na seirbhísí poist[18] agus i dTreoir 2004/18/CE
 ó Pharlaimint na hEorpa agus ón gComhairle an 31 Márta 2004 maidir
 leis na nósanna imeachta um dhámhachtain conarthaí oibreacha poiblí, conarthaí
 soláthair phoiblí agus conarthaí seirbhíse poiblí a chomhordú[19], sonraítear gur cheart
 sonraíochtaí teicniúla sa soláthar poiblí a shainiú le tagairt do chaighdeáin
 náisiúnta a thrasuíonn caighdeáin Eorpacha, d'fhormheasanna teicniúla Eorpacha,
 do shonraíochtaí teicniúla comhchoiteanna, do chaighdeáin idirnáisiúnta, do
 chórais eile tagairtí teicniúla arna mbunú ag na comhlachtaí Eorpacha um
 chaighdeánú nó – nuair nach ann dóibh sin – trí thagairtí do caighdeáin
 náisiúnta, formheasanna teicniúla náisiúnta nó sonraíochtaí teicniúla náisiúnta
 a bhaineann le dearadh, ríomh agus cur i gcrích na n‐oibreacha agus le
 húsáid na dtáirgí, nó a gcoibhéis. Is minic, áfach, gur eagraíochtaí eile um
 fhorbairt caighdeán a fhorbraíonn na caighdeáin i réimse na dteicneolaíochtaí
 faisnéise agus cumarsáide agus nach dtagann siad faoi aon cheann de na
 catagóirí caighdeán agus formheasanna atá leagtha síos i dTreoir 2004/17/CE
 agus i dTreoir 2004/18/CE. Is gá, dá bhrí sin, foráil a dhéanamh go
 bhféadfadh sonraíochtaí teicniúla maidir le soláthar poiblí tagairt a dhéanamh
 do chaighdeáin i réimse na dteicneolaíochtaí faisnéise agus cumarsáide, d'fhonn
 a bheith in ann ag an bhforás atá ag teacht ar réimse na dteicneolaíochtaí
 faisnéise agus cumarsáide, soláthar trasteorann seirbhísí a éascú, iomaíocht a
 chothú agus idir-inoibritheacht agus nuálaíocht a chur chun cinn.
 (20)
 Tá roinnt caighdeán i réimse na dteicneolaíochtaí
 faisnéise agus cumarsáide nach bhforbraítear de réir na gcritéar atá leagtha
 amach in Iarscríbhinn 3 den Chomhaontú maidir le Baic Theicniúla ar Thrádáil.
 Ba cheart, dá bhrí sin, nós imeachta um roghnú caighdeán i réimse na
 dteicneolaíochtaí faisnéise agus cumarsáide a leagan síos sa Rialachán seo a
 d'fhéadfaí a úsáid sa soláthar poiblí, nós imeachta lena rachfaí i gcomhairle
 le cuid mhór geallsealbhóirí éagsúla, lena n‐áirítear na comhlachtaí
 Eorpacha um chaighdeánú, fiontair agus údaráis phoiblí. Ba cheart ceanglais a
 leagan síos leis an Rialachán seo freisin, i bhfoirm liosta tréithe, le
 haghaidh na gcaighdeán sin agus na bpróiseas caighdeánaithe atá gaolmhar leo.
 Ba cheart a áirithiú leis na tréithe sin go n‐urramófar cuspóirí beartais
 phoiblí agus riachtanas na sochaí, agus ba cheart iad a bheith bunaithe ar na
 critéir a forbraíodh san Eagraíocht Trádála Domhanda maidir le heagraíochtaí
 idirnáisiúnta um chaighdeánú.
 (21)
 D'fhonn nuálaíocht agus iomaíocht idir réitigh
 chaighdeánaithe a chothú, níor cheart go bhfágfadh aitheantas a bheith faighte
 ag sonraíocht theicniúil ar leith nach bhféadfaí sonraíocht theicniúil iomaíoch
 a aithint i gcomhréir le forálacha an Rialacháin seo. Ba cheart aon aitheantas
 a bheith faoi réir chomhlíonadh na dtréithe agus faoi réir íosleibhéal glactha
 sa mhargadh a bheith ag an sonraíocht theicniúil. Ní ceart a thuiscint gurb
 ionann rud a bheith ghlactha sa mhargadh agus é a bheith curtha chun feidhme go
 forleathan ann.
 (22)
 D'fhéadfadh na caighdeáin a roghnaítear i réimse na
 dteicneolaíochtaí faisnéise agus cumarsáide a bheith ina gcuidiú ó thaobh chur
 chun feidhme Chinneadh Uimh. 922/2009/CE ó Pharlaimint na hEorpa agus ón
 gComhairle an 16 Meán Fómhair 2009 maidir le réitigh idir‐inoibritheachta
 do riaracháin phoiblí Eorpacha (ISA)[20]
 lena mbunaítear, don tréimhse 2010‐2015, clár um réitigh idir‐inoibritheachta
 do riaracháin phoiblí Eorpacha agus d'institiúidí agus comhlachtaí an Aontais,
 lena soláthraítear réitigh choiteanna agus réitigh chomhroinnte a éascaíonn
 idir‐inoibritheacht.
 (23)
 I gcásanna áirithe i réimse na dteicneolaíochtaí
 faisnéise agus cumarsáide d'fhéadfadh sé a bheith iomchuí úsáid caighdeán
 sonraithe ar leibhéal an Aontais a spreagadh, nó comhlíonadh na gcaighdeán sin
 a bheith ceangailte, d'fhonn idir‐inoibritheacht sa mhargadh aonair a
 áirithiú agus d'fhonn níos mó saoirse rogha a thabhairt d'úsáideoirí. I
 gcásanna eile, d'fhéadfadh sé nach riarfadh caighdeáin Eorpacha shonraithe a
 thuilleadh ar riachtanais tomhaltóirí nó go gcuirfidís bac le dul chun cinn
 teicniúil. Ar na cúiseanna sin, le Treoir 2002/21/CE ó Pharlaimint na
 hEorpa agus ón gComhairle an 7 Márta 2002 maidir le comhchreat
 rialúcháin i gcomhair líonraí agus seirbhísí cumarsáide leictreonaí[21], cumasaítear don Choimisiún,
 nuair is gá, iarraidh ar chomhlachtaí Eorpacha um chaighdeánú caighdeáin a
 tharraingt suas, liosta caighdeán agus/nó sonraíochtaí a foilsíodh in Iris
 Oifigiúil an Aontais Eorpaigh a bhunú féachaint a n‐úsáid a
 spreagadh, nó a gcur chun feidhme a dhéanamh éigeantach, nó féachaint
 caighdeáin agus/nó sonraíochtaí a bhaint den liosta.
 (24)
 Níor cheart an Rialachán seo cosc a chur ar
 chomhlachtaí Eorpacha um chaighdeánú leanúint de bheith ag forbairt caighdeán i
 réimse na dteicneolaíochtaí faisnéise agus cumarsáide ná de bheith ag géarú ar
 an gcomhoibriú a dhéanann siad le comhlachtaí eile a fhorbraíonn caighdeáin, go
 háirithe i réimse na dteicneolaíochtaí faisnéise agus cumarsáide, d'fhonn
 comhsheasmhacht a áirithiú agus d'fhonn ilroinnt agus dúbailt a sheachaint agus
 caighdeáin agus sonraíochtaí á gcur chun feidhme.
 (25)
 Le Cinneadh 1673/2006/CE bunaítear na rialacha
 maidir le ranníocaíocht an Aontais leis an maoiniú a thugtar chun chaighdeánú
 Eorpach a dhéanamh d'fhonn a áirithiú go ndéanfar caighdeáin Eorpacha agus
 táirgí insoláthartha eile a bhaineann le caighdeánú Eorpach a fhorbairt agus a
 athbhreithniú sa chaoi is go dtacóidh siad le cuspóirí, reachtaíocht, agus
 beartais an Aontais. Is iomchuí, dá bhrí sin, ar mhaithe le simplíocht i
 gcúrsaí riaracháin agus buiséadacha, forálacha an Chinnidh sin a ionchorprú sa
 Rialachán seo i gcomhréir leis an Rialachán Airgeadais nua atá beartaithe.
 (26)
 Ó tharla go dtacaíonn caighdeánú Eorpach le
 beartais agus reachtaíocht an Aontais i raon ríleathan réimsí agus ó tharla
 cineálacha éagsúla gníomhaíochtaí caighdeánaithe a bheith ann, is ga foráil a
 dhéanamh maidir le socruithe éagsúla maoinithe. Thar aon ní eile, baineann sé
 sin le deontais gan glaonna ar thairiscintí a thugtar do na comhlachtaí
 Eorpacha agus náisiúnta um chaighdeánú i gcomhréir leis an dara fomhír d'Airteagal 110(1)
 de Rialachán (CE, Euratom) Uimh. 1605/2002 ón gComhairle an 25 Meitheamh 2002
 maidir leis an Rialachán Airgeadais is infheidhme maidir le buiséad ginearálta
 na gComhphobal Eorpach[22]
 agus le hAirteagal 168(1)(d) de Rialachán (CE, Euratom) Uimh. 2342/2002
 ón gCoimisiún an 23 Nollaig 2002 lena leagtar síos rialacha
 mionsonraithe maidir le cur chun feidhme Rialachán (CE, Euratom) Uimh. 1605/2002
 ón gComhairle maidir leis an Rialachán Airgeadais is infheidhme maidir le
 buiséad ginearálta na gComhphobal Eorpach[23].
 Ina theannta sin, ba cheart feidhm a bheith ag na forálacha céanna maidir leis
 na comhlachtaí sin nach n‐aithnítear mar chomhlachtaí Eorpacha um
 chaighdeánú sa Rialachán seo ach ar tugadh údarás dóibh i ngníomh bunúsach agus
 ar cuireadh de chúram orthu réamhobair a dhéanamh chun cuidiú le caighdeánú
 Eorpach, i gcomhar leis na comhlachtaí Eorpacha um chaighdeánú.
 (27)
 Sa mhéid is go leanann comhlachtaí Eorpacha um
 chaighdeánú de bheith ag tacú le gníomhaíochtaí an Aontais, ba cheart lár‐runaíochtaí
 éifeachtacha éifeachtúla a bheith acu. Ba cheart, dá bhrí sin, cead a bheith ag
 an gCoimisiún deontais a sholáthar do na comhlachtaí sin a fhéachann le cuspóir
 a bhaint amach a bhaineann le leas ginearálta an Aontais gan, i gcás deontas
 oibriúcháin, prionsabal an laghdaithe bhliantúil dá dtagraítear in Airteagal 113(2)
 de Rialachán (CE, Euratom) Uimh. 1605/2002 a chur i bhfeidhm.
 (28)
 I gCinneadh Uimh. 1639/2006/CE ó
 Pharlaimint na hEorpa agus ón gComhairle an 24 Deireadh Fómhair 2006
 lena mbunaítear Clár Réime Iomaíochais agus Nuálaíochta (2007–2013)[24], i gCinneadh Uimh. 1926/2006/CE
 ó Pharlaimint na hEorpa agus ón gComhairle an 18 Nollaig 2006 lena
 mbunaítear clár gníomhaíochta Comhphobail maidir le beartas tomhaltóirí (2007–2013)[25], agus i Rialachán (CE) Uimh. 614/2007
 ó Pharlaimint na hEorpa agus ón gComhairle an 23 Bealtaine 2007
 maidir leis an Ionstraim Airgeadais don Chomhshaol (LIFE+)[26], tá foráil déanta cheana féin
 maidir le tacaíocht airgeadais a thabhairt d'eagraíochtaí Eorpacha a dhéanann
 ionadaíocht thar ceann FBManna, tomhaltóirí agus leasanna comhshaoil i gcúrsaí
 caighdeánaithe, agus íoctar deontais shonracha le heagraíochtaí Eorpacha a
 dhéanann ionadaíocht thar ceann leasanna sóisialta i gcúrsaí caighdeánaithe. An
 maoiniú a dhéantar faoi Chinneadh Uimh. 1639/2006/CE, Cinneadh Uimh. 1926/2006/CE
 agus Rialachán (CE) Uimh. 614/2007, tiocfaidh deireadh leis an 31 Nollaig 2013.
 Chun caighdeánú Eorpach a fhorbairt tá sé fíor‐riachtanach leanúint de
 bheith ag spreagadh eagraíochtaí Eorpacha a dhéanann ionadaíocht thar ceann
 FBManna, tomhaltóirí, agus leasanna comhshaoil agus sóisialta. Féachann
 eagraíochtaí den sórt sin le cuspóir a bhaint amach a bhaineann le leas
 ginearálta Eorpach, agus is éard atá iontu, de bhua an tsainordaithe shonraigh
 a thug eagraíochtaí neamhbhrabúsacha náisiúnta dóibh, gréasán Eorpach a
 dhéanann ionadaíocht do chomhlachtaí neamhbhrabúsacha atá gníomhach sna
 Ballstáit agus a chuireann chun cinn prionsabail agus beartais a luíonn le
 cuspóirí na gConarthaí. I ngeall ar an gcomhthéacs ina bhfeidhmíonn siad agus a
 gcuspóirí reachtúla, tá ról buan ag eagraíochtaí Eorpacha a dhéanann
 ionadaíocht thar ceann FBManna, tomhaltóirí agus leasanna comhshaoil agus
 sóisialta i gcúrsaí caighdeánaithe Eorpaigh, ar ról é nach bhféadfadh
 gníomhaíochtaí agus beartais an Aontais a dhéanamh dá uireasa. Dá bhrí sin, ba
 cheart go bhféadfadh an Coimisiún leanúint de bheith ag soláthar deontas do na
 comhlachtaí sin gan, i gcás deontas oibriúcháin, prionsabal an laghdaithe bhliantúil
 dá dtagraítear in Airteagal 113(2) de Rialachán (CE, Euratom) Uimh. 1605/2002
 a chur i bhfeidhm.
 (29)
 Ba cheart gur leor an maoiniú a thugtar do
 ghníomhaíochtaí caighdeánaithe chun réamhghníomhaíochtaí nó gníomhaíochtaí
 coimhdeacha a bhaineann le bunú caighdeán nó bunú táirgí eile caighdeánaithe a
 chumhdach freisin. Tá sé sin riachtanach go príomha le haghaidh oibre taighde,
 ullmhú réamhdhoiciméad le haghaidh reachtaíochta, tástálacha idirshaotharlainne
 agus bailíochtú nó measúnú caighdeán. Ba cheart leanúint de bheith ag cur chun
 cinn gníomhaíochtaí caighdeánaithe ar leibhéal Eorpach agus ar leibhéal
 idirnáisiúnta trí bhíthin clár a bhaineann le cúnamh teicniúil a thabhairt do
 thríú tíortha le dul i gcomhar leis na tíortha sin. D'fhonn an rochtain atá ar
 an margadh a fheabhsú agus d'fhonn a iomaíche atá fiontair an Aontais a neartú,
 ba cheart go bhféadfaí deontais a thabhairt do chomhlachtaí eile trí ghlaonna
 ar thairiscintí nó, nuair is gá, trí dheontais a thabhairt.
 (30)
 Ba cheart gurbh é ab aidhm do mhaoiniú an Aontais
 caighdeáin nó táirgí eile caighdeánaithe a bhunú, an úsáid a bhaineann fiontair
 as caighdeáin a éascú trína n‐aistriú isteach i dteangacha oifigiúla an
 Aontais, a chomhtháite atá an córas um chaighdeánú Eorpach a neartú, agus
 féachaint chuige go mbeidh rochtain chothrom thrédhearcach ar chaighdeáin
 Eorpacha ag gach gníomhaire margaidh ar fud an Aontais. Tá tábhacht ar leith ag
 baint leis sin i gcásanna ina bhfágann úsáid caighdeán gur féidir gníomhartha
 reachtacha de chuid an Aontais a chomhlíonadh.
 (31)
 D'fhonn cur i bhfeidhm éifeachtach an Rialacháin
 seo a áirithiú, ba cheart go bhféadfaí an saineolas is gá a úsáid, go háirithe
 a fhad a bhaineann le hiniúchóireacht agus bainistiú airgeadais, mar aon le
 hacmhainní tacaíochta riaracháin a éascaíonn cur chun feidhme, agus ba cheart
 go bhféadfaí meastóireacht thráthrialta a dhéanamh ar a ábhartha atá
 gníomhaíochtaí dá dtugann an tAontas maoiniú, d'fhonn a áirithiú go bhfuil siad
 úsáideach agus éifeachtach.
 (32)
 Ba cheart bearta iomchuí a dhéanamh le cosc a chur
 ar chalaois agus ar mhírialtachtaí agus le cistí a íocadh go míchuí a
 aisghabháil, i gcomhréir le Rialachán (CE, Euratom) Uimh. 2988/95 ón
 gComhairle an 18 Nollaig 1995 maidir le cosaint leasanna airgeadais na
 gComhphobal Eorpach[27]
 agus Rialachán (Euratom, CE) Uimh. 2185/96 ón gComhairle an
 11 Samhain 1996 maidir le seiceálacha agus cigireachtaí ar an láthair
 arna ndéanamh ag an gCoimisiún chun leasanna airgeadais na gComhphobal Eorpach
 a chosaint ar chalaois agus ar
 mhírialtachtaí eile[28]
 agus Rialachán (CE) Uimh. 1073/1999 ó Pharlaimint na hEorpa agus ón
 gComhairle an 25 Bealtaine 1999 maidir le himscrúduithe arna ndéanamh
 ag an Oifig Eorpach Frith‐Chalaoise (OLAF)[29].
 (33)
 D'fhonn liostaí na gcomhlachtaí Eorpacha um
 chaighdeánú a thabhairt cothrom le dáta, na critéir maidir le haithint
 caighdeán i réimse na dteicneolaíochtaí faisnéise agus cumarsáide a chur in
 oiriúint d'fhorbairtí teicniúla agus na critéir maidir le heagraíochtaí a
 dhéanann ionadaíocht do gheallsealbhóirí FBManna agus sochaíocha a chur in oiriúint
 d'fhorbairtí nua a bhaineann le cineál neamhbhrabúsach na n‐eagraíochtaí
 sin agus lena ionadaíche atá siad, ba cheart an chumhacht chun gníomhartha a
 ghlacadh i gcomhréir le hAirteagal 290 den Chonradh a tharmligean don
 Choimisiún a fhad a bhaineann le leasuithe ar na hIarscríbhinní a ghabhann leis
 an Rialachán seo. Tá sé an‐tábhachtach go ndéanfaidh an Coimisiún
 comhairliúcháin oiriúnacha le linn na réamhoibre, comhairliúcháin le
 saineolaithe san áireamh.
 (34)
 Ba cheart don Choimisiún a áirithiú, agus gníomhartha
 tarmligthe á n‐ullmhú agus á dtarraingt suas aige, go ndéanfar na
 doiciméid ábhartha a tharchur an tráth céanna, go tráthúil agus go hiomchuí
 chuig Parlaimint na hEorpa agus chuig an gComhairle.
 (35)
 D'fhonn a áirithiú go mbeidh coinníollacha cur chun
 feidhme an Rialacháin seo aonfhoirmeach, ba cheart cumhachtaí cur chun feidhme
 a thabhairt don Choimisiún. Ba cheart na cumhachtaí sin a fheidhmiú i gcomhréir
 le forálacha Rialachán (AE) Uimh. 182/2011 ó Pharlaimint na hEorpa agus ón
 gComhairle an 16 Feabhra 2011 lena leagtar síos na rialacha agus na
 prionsabail ghinearálta a bhaineann le meicníochtaí maidir le rialú na
 mBallstát ar fheidhmiú inniúlachtaí cur chun feidhme an Choimisiúin[30].
 (36)
 Ba cheart an nós imeachta comhairliúcháin a úsáid i
 gcás cinntí cur chun feidhme a bhaineann le hagóidí i gcoinne caighdeán
 comhchuibhithe a mheasann an Coimisiún údar a bheith leo más rud é nár
 foilsíodh go fóill in Iris Oifigiúil an Aontais Eorpaigh na tagairtí do
 na caighdeáin chomhchuibhithe i gceist, ós rud é nach raibh ann go fóill de
 thoradh an chaighdeáin i gceist toimhde comhréireachta leis na ceanglais fhíor‐riachtanacha
 arna leagan amach i reachtaíocht infheidhme de chuid an Aontais maidir le
 comhchuibhiú.
 (37)
 Ba cheart an nós imeachta scrúdúcháin a úsáid i
 gcás cinntí cur chun feidhme a bhaineann le hagóidí i gcoinne caighdeán
 comhchuibhithe a mheasann an Coimisiún údar a bheith leo más rud é gur
 foilsíodh cheana in Iris Oifigiúil an Aontais Eorpaigh na tagairtí do na
 caighdeáin chomhchuibhithe i gceist, ós rud é go bhféadfadh cinntí dá leithéidí
 tionchar a imirt ar thoimhde na comhréireachta leis na ceanglais infheidhme
 fhíor‐riachtanacha.
 (38)
 Ó tharla nach féidir leis na Ballstáit caighdeánú
 ar leibhéal Eorpach a bhaint amach go leordhóthanach agus gur fearr is féidir
 dá bhrí sin, de bharr a fhairsinge agus a éifeachta, é a bhaint amach ar
 leibhéal an Aontais, féadfaidh an tAontas bearta a ghlacadh, i gcomhréir le
 prionsabal na coimhdeachta atá leagtha amach in Airteagal 5 den Chonradh
 ar an Aontas Eorpach. I gcomhréir le prionsabal na comhréireachta, atá leagtha
 amach san Airteagal sin, ní théann an Rialachán seo thar a bhfuil gá leis chun
 an cuspóir sin a bhaint amach.
 (39)
 Ba cheart, dá bhrí sin, Treoracha 98/34/CE,
 89/686/CEE, 93/15/CEE, 94/9/CE, 94/25/CE, 95/16/CE, 97/23/CE, 98/34/CE,
 2004/22/CE, 2007/23/CE, 2009/105/CE agus 2009/23/CE a leasú dá réir.
 (40)
 Ba cheart, dá bhrí sin, Cinneadh 1673/2006/CE
 agus Cinneadh 87/95/CEE a aisghairm,
 TAR ÉIS AN RIALACHÁN SEO A
 GHLACADH:
 Caibidil I
 Forálacha Ginearálta
 Airteagal 1
 Ábhar
 Bunaítear leis an Rialachán seo rialacha
 maidir leis an gcomhar idir comhlachtaí Eorpacha um chaighdeánú, comhlachtaí
 náisiúnta um chaighdeánú agus an Coimisiún, maidir le bunú caighdeán Eorpach
 agus táirgí insoláthartha a bhaineann le caighdeánú Eorpach is infheidhme
 maidir le táirgí agus seirbhísí chun tacú le reachtaíocht agus beartais de
 chuid an Aontais, maidir le haithint sonraíochtaí teicniúla i réimse na
 dteicneolaíochtaí faisnéise agus cumarsáide ('TFC' anseo feasta) agus maidir le
 caighdeánú Eorpach a mhaoiniú.
 Airteagal 2
 Sainmhínithe
 Chun críocha an Rialacháin seo, beidh
 feidhm ag na sainmhínithe seo a leanas:
 (1)
 ciallaíonn 'caighdeán' sonraíocht theicniúil atá
 ceaptha lena fheidhmiú arís is arís nó ar bhonn leantach, caighdeán nach bhfuil
 a chomhlíonadh éigeantach, agus a thagann faoi réir ceann de na sainmhínithe
 seo a leanas:
 (a)
 ciallaíonn 'caighdeán idirnáisiúnta' caighdeán arna
 ghlacadh ag comhlacht idirnáisiúnta um chaighdeánú;
 (b)
 ciallaíonn 'caighdeán Eorpach' caighdeán arna
 ghlacadh ag comhlacht Eorpach um chaighdeánú;
 (c)
 ciallaíonn 'caighdeán comhchuibhithe' caighdeán
 Eorpach arna ghlacadh ar bhonn iarrata ón gCoimisiún ar chur i bhfeidhm
 reachtaíocht de chuid an Aontais maidir le comhchuibhiú;
 (d)
 ciallaíonn 'caighdeán náisiúnta' caighdeán arna
 ghlacadh ag comhlacht náisiúnta um chaighdeánú;
 (e)
 ciallaíonn 'caighdeán TFC' caighdeáin i réimse na
 dteicneolaíochtaí faisnéise agus cumarsáide.
 (2)
 Ciallaíonn 'táirge insoláthartha a bhaineann le
 caighdeánú Eorpach' aon sonraíocht theicniúil seachas caighdeán Eorpach,
 sonraíocht arna glacadh ag comhlacht Eorpach um chaighdeánú agus atá ceaptha
 lena fheidhmiú arís is arís nó ar bhonn leantach agus nach bhfuil a
 chomhlíonadh éigeantach;
 (3)
 ciallaíonn 'dréachtchaighdeán' doiciméad ina bhfuil
 téacs na sonraíochtaí teicniúla a bhaineann le hábhar ar leith, díreach mar atá
 sé tar éis na hoibre ullmhúcháin agus nuair a phoiblítear é lena mheas nó lena
 scrúdú, ar doiciméad é a bhfuiltear a chuimhneamh ar a ghlacadh i gcomhréir
 leis an nós imeachta ábhartha maidir le caighdeáin;
 (4)
 Ciallaíonn 'sonraíocht theicniúil' sonraíocht atá i
 ndoiciméad ina leagtar síos ceann amháin acu seo a leanas:
 (a)
 na saintréithe a chaithfidh a bheith ag táirge,
 lena n‐áirítear leibhéil cháilíochta, feidhmíocht, idir-inoibritheacht,
 sábháilteacht nó toisí, agus na ceanglais is infheidhme maidir leis an táirge i
 dtaca leis an ainm faoina ndíoltar é, téarmaíocht, siombailí, tástáil agus
 modhanna tástála, pacáistíocht, marcáil nó lipéadú agus nósanna imeachta um
 chomhlíonadh a mheasúnú;
 (b)
 modhanna agus próisis táirgthe a úsáidtear le
 haghaidh táirgí talmhaíochta dá dtagraítear in Airteagal 38(1) den
 Chonradh, táirgí atá ceaptha mar bhia do dhaoine nó d'ainmhithe, táirgí
 íocshláinte, mar aon le modhanna agus próisis táirgthe a bhaineann le táirgí
 eile, i gcás ina n‐imríonn siad tionchar ar a saintréithe;
 (c)
 na saintréithe a chaithfidh a bheith ag seirbhís,
 lena n‐áirítear leibhéil cháilíochta, feidhmíocht, idir-inoibritheacht,
 sábháilteacht, agus na ceanglais is infheidhme maidir leis an soláthraí ó
 thaobh na faisnéise atá le cur ar fáil don fhaighteoir, dá dtagraítear in Airteagal 22(1)–22(3)
 de Threoir 2006/123/CE;
 (d)
 na modhanna agus na critéir maidir le feidhmíocht
 táirgí foirgníochta a mheasúnú, arna shainiú in Airteagal 2(1) de
 Rialachán (AE) Uimh. 305/2011 ó Pharlaimint na hEorpa agus ón gComhairle
 an 9 Márta 2011 lena leagtar síos coinníollacha comhchuibhithe maidir
 le táirgí foirgníochta a mhargú agus lena n‐aisghairtear Treoir 89/106/CEE
 ón gComhairle[31],
 i ndáil lena mbuntréithe.
 (5)
 ciallaíonn 'táirge' aon táirge arna mhonarú go
 tionsclaíoch, nó aon táirge talmhaíochta, lena n‐áirítear táirgí éisc;
 (6)
 ciallaíonn 'seirbhís' aon ghníomhaíocht eacnamaíoch
 neamhspleách a sholáthraítear de ghnáth ar luach saothair, dá dtagraítear in Airteagal 57
 den Chonradh;
 (7)
 ciallaíonn 'comhlacht Eorpach um chaighdeánú'
 comhlacht dá dtagraítear in Iarscríbhinn I.
 (8)
 Ciallaíonn 'comhlacht idirnáisiúnta um chaighdeánú'
 Eagraíocht Idirnáisiúnta na gCaighdeán (ISO), an Coimisiún Idirnáisiúnta
 Leictriteicniúil (IEC) agus an tAontas Idirnáisiúnta Teileachumarsáide (ITU);
 Caibidil II
 Trédhearcacht agus rannpháirteachas na ngeallsealbhóirí
 Airteagal 3
 Trédhearcacht chláir oibre na gcomhlachtaí um chaighdeánú
 1.
 Uair sa bhliain, ar a laghad, déanfaidh gach
 comhlacht náisiúnta agus Eorpach um chaighdeánú a chlár oibre a bhunú. Beidh sa
 chlár oibre sin faisnéis maidir leis na caighdeáin agus na táirgí insoláthartha
 a bhaineann le caighdeánú Eorpach a bhfuil sé de rún aige a ullmhú nó a leasú,
 atá á n‐ullmhú nó á leasú aige agus a ghlac sé sa tréimhse roimhe sin,
 ach amháin má tá siad comhionann nó coibhéiseach le trasuímh caighdeán
 idirnáisiúnta nó Eorpach.
 2.
 Luafar sa chlár oibre an méid seo a leanas maidir
 le gach caighdeán agus gach táirge insoláthartha a bhaineann le caighdeánú
 Eorpach:
 (a) an t‐ábhar;
 (b) an chéim atá bainte amach i bhforbairt na
 gcaighdeán agus i bhforbairt na dtáirgí insoláthartha a bhaineann le caighdeánú
 Eorpach;
 (c) tagairtí aon chaighdeán idirnáisiúnta a
 úsáideadh mar bhonn.
 3.
 Déanfaidh gach comhlacht Eorpach agus náisiúnta um
 chaighdeánú a chlár oibre a chur ar fáil ar a shuíomh gréasáin nó ar aon suíomh
 gréasáin eile a bhfuil teacht ag an bpobal air agus cuirfidh sé fógra ar
 fhoilseachán náisiúnta, nó i gcás inarb iomchuí, ar fhoilseachán Eorpach a
 bhaineann le caighdeánú, á thabhairt le fios gurb ann don chlár oibre.
 4.
 Tráth nach déanaí ná tráth fhoilsiú a chláir oibre,
 déanfaidh gach comhlacht Eorpach agus náisiúnta um chaighdeánú fógra a
 thabhairt do na comhlachtaí eile Eorpacha agus náisiúnta um chaighdeánú agus
 don Choimisiún á chur in iúl dóibh gurb ann don chlár oibre.
 5.
 Ni fhéadfaidh comhlachtaí náisiúnta um chaighdeánú
 agóid a dhéanamh i gcoinne ábhair chaighdeánaithe a bheith ar áireamh i gclár
 oibre comhlachta Eorpaigh um chaighdeánú.
 Airteagal 4
 Trédhearcacht caighdeán
 1.
 Déanfaidh gach comhlacht Eorpach agus náisiúnta um
 chaighdeánú aon dréachtchaighdeán náisiúnta, aon dréachtchaighdeán Eorpach agus
 aon dréacht‐táirge insoláthartha a bhaineann le caighdeánú Eorpach a chur
 chuig comhlachtaí Eorpacha agus náisiúnta eile agus chuig an gCoimisiún, arna
 iarraidh sin dóibh.
 2.
 Déanfaidh gach comhlacht Eorpach agus náisiúnta um
 chaighdeánú freagra a thabhairt gan mhoill ar aon bharúlacha maidir le haon
 dréacht dá shórt a fhaigheann siad ó aon chomhlacht Eorpach nó náisiúnta eile
 um chaighdeánú nó ón gCoimisiún, agus cuirfidh siad na barúlacha sin san
 áireamh.
 3.
 Áiritheoidh comhlachtaí náisiúnta um chaighdeánú an
 méid seo a leanas:
 (a) go bhfoilseofar dréachtchaighdeáin sa
 chaoi is go mbeidh faill ag páirtithe atá bunaithe i mBallstáit eile barúlacha
 a chur isteach;
 (b) go bhféadfaidh comhlachtaí eile náisiúnta
 um chaighdeánú páirt éighníomhach nó ghníomhach a ghlacadh sna gníomhaíochtaí
 atá beartaithe trí bhreathnóir a chur ann.
 Airteagal 5
 Rannpháirteachas geallsealbhóirí sa chaighdeánú Eorpach
 1.
 Áiritheoidh comhlachtaí Eorpacha um chaighdeánú go
 ndéanfar ionadaíocht iomchuí thar ceann fiontar beag agus meánmhéide ('FBManna'
 anseo feasta), eagraíochtaí tomhaltóirí agus geallsealbhóirí comhshaoil agus
 sochaíocha, go háirithe trí na heagraíochtaí dá dtagraítear in Iarscríbhinn
 III, ag leibhéal forbartha beartas, agus ar a laghad ag na céimeanna seo a
 leanas d'fhorbairt caighdeán Eorpach nó d'fhorbairt táirgí insoláthartha a
 bhaineann le caighdeánú Eorpach:
 (a)
 ítimí nua oibre a mholadh agus a ghlacadh;
 (b)
 plé teicniúil ar mholtaí;
 (c)
 barúlacha maidir le dréachtaí a chur isteach;
 (d)
 athbhreithniú a dhéanamh ar caighdeáin Eorpacha nó
 ar tháirgí insoláthartha a bhaineann le caighdeánú Eorpach atá ann cheana;
 (e)
 craobhscaoileadh caighdeán Eorpach nó táirgí
 insoláthartha a bhaineann le caighdeánú Eorpach arna nglacadh agus feasacht ina
 leith a mhéadú;
 2.
 Áiritheoidh comhlachtaí Eorpacha um chaighdeánú go
 ndéanfar ionadaíocht iomchuí, ar leibhéal teicniúil, thar ceann gnóthas, ionad
 taighde, ollscoileanna agus eintiteas dlíthiúil eile, i ngníomhaíochtaí
 caighdeánaithe a bhaineann le réimse atá ag dul i dtábhacht agus a bhfuil
 mórimpleachtaí aici ó thaobh beartas agus nuálaíochta teicniúla, más rud é gur
 ghlac an t‐eintiteas dlíthiúil lena mbaineann páirt i dtionscadal a bhaineann
 le réimse a mhaoiníonn an tAontas faoi chreatchlár ilbhliantúil le haghaidh
 gníomhaíochtaí i réimse na taighde agus na forbartha teicneolaíochta.
 Caibidil III
 Caighdeáin Eorpacha agus táirgí insoláthartha a bhaineann le caighdeánú Eorpach
 a thacaíonn le reachtaíocht agus beartais an Aontais
 Airteagal 6
 Clár oibre an Choimisiúin um chaighdeánú Eorpach
 1.
 Glacfaidh an Coimisiún clár oibre bliantúil um
 chaighdeánú Eorpach, ar clár oibre é lena sonróidh an Coimisiún na caighdeáin
 Eorpacha agus na táirgí insoláthartha a bhaineann le caighdeánú Eorpach atá sé
 ar intinn aige a iarraidh ar na comhlachtaí Eorpacha um chaighdeánú i gcomhréir
 le hAirteagal 7.
 2.
 Sonrófar sa chlár oibre um chaighdeánú Eorpach dá
 dtagraítear i mír 1 na cuspóirí sainiúla agus na beartais shainiúla maidir
 leis na caighdeáin Eorpacha chomh maith le táirgí insoláthartha eile a
 bhaineann le caighdeánú Eorpach atá sé ar intinn ag an gCoimisiún a iarraidh ar
 na comhlachtaí Eorpacha um chaighdeánú. I gcásanna práinne, is féidir leis an
 gCoimisiún iarrataí a eisiúint gan réamhfhógra a thabhairt.
 Airteagal 7
 Caighdeánú a iarraidh ar chomhlachtaí Eorpacha um chaighdeánú
 1.
 Féadfaidh an Coimisiún iarraidh ar chomhlacht
 Eorpach um chaighdeánú nó ar roinnt comhlachtaí den chineál sin caighdeán
 Eorpach nó táirge insoláthartha a bhaineann le caighdeánú Eorpach a dhréachtú
 faoi spriocdháta a bheidh leagtha síos. Beidh siad margadh‐bhunaithe,
 tabharfaidh siad aird ar leas an phobail agus agus beidh siad bunaithe ar
 chomhthoil.
 2.
 Tabharfaidh an comhlacht Eorpach ábhartha um
 chaighdeánú le fios, laistigh d'aon mhí ón iarraidh dá dtagraítear i mír 1
 a fháil, an nglacann sé leis an iarraidh sin nó nach nglacann.
 3.
 Laistigh de thrí mhí tar éis an glacadh dá
 dtagraítear i mír 2 a fháil, cuirfidh an Coimisiún an comhlacht Eorpach
 ábhartha um chaighdeánú ar an eolas faoi dheontas a thabhairt chun caighdeán
 Eorpach nó táirge insoláthartha a bhaineann le caighdeánú Eorpach a dhréachtú.
 4.
 Cuirfidh na comhlachtaí Eorpacha um chaighdeánú an
 Coimisiún ar an eolas faoi aon ghníomhaíochtaí a dhéantar chun na doiciméid dá
 dtagraítear i mír 1 a fhorbairt.
 Airteagal 8
 Agóidí i gcoinne caighdeán comhchuibhithe
 1. Nuair a mheasann Ballstát
 nach gcomhlíonann caighdeán comhchuibhithe na ceanglais is cuspóir dó a
 chomhlíonadh, ar ceanglais iad atá leagtha amach i reachtaíocht ábhartha an
 Aontais, cuirfidh an Ballstát an Coimisiún ar an eolas ina leith.
 2. Nuair a mheasann an Coimisiún
 go bhfuil údar leis na hagóidí dá dtagraítear i mír 1, cinnfidh sé:
 (a)
 nach bhfoilseoidh sé na tagairtí don chaighdeán
 comhchuibhithe lena mbaineann in Iris Oifigiúil an Aontais Eorpaigh nó
 go bhfoilseoidh sé iad faoi shrianta inti;
 (b)
 go gcoimeádfaidh sé faoi shrianta na tagairtí don
 chaighdeán comhchuibhithe lena mbaineann in Iris Oifigiúil an Aontais
 Eorpaigh nó go dtarraingeoidh sé siar iad ón Iris sin;
 3. Cuirfidh an Coimisiún an
 comhlacht Eorpach um chaighdeánú lena mbaineann ar an eolas faoin gCinneadh dá
 dtagraítear i mír 2 agus, más gá, iarrfaidh sé go ndéanfar athbhreithniú
 ar na caighdeáin chomhchuibhithe lena mbaineann.
 4. Glacfar an Cinneadh dá
 dtagraítear i mír 2(a) den Airteagal seo i gcomhréir leis an nós imeachta
 comhairleach dá dtagraítear in Airteagal 18(2).
 5. Glacfar an Cinneadh dá
 dtagraítear i mír 2(b) den Airteagal seo i gcomhréir leis an nós imeachta
 scrúdúcháin dá dtagraítear in Airteagal 18(3).
 Caibidil IV
 Caighdeáin i réimse na dteicneolaíochtaí faisnéise agus cumarsáide
 Airteagal 9
 Sonraíochtaí teicniúla a aithint i réimse na dteicneolaíochtaí faisnéise agus
 cumarsáide
 Féadfaidh an Coimisiún a chinneadh, ar thogra
 a fháil ó údarás poiblí dá dtagraítear i dTreoir 2004/18/CE nó ar a
 thionscnamh féin, sonraíochtaí teicniúla nach caighdeáin náisiúnta, Eorpacha ná
 idirnáisiúnta iad ach a chomhlíonann na ceanglais atá leagtha amach in Iarscríbhinn II
 a aithint mar chaighdeáin maidir le TFC.
 Airteagal 10
 Caighdeáin maidir le TFC a úsáid sa soláthar poiblí
 Is eard a bheidh i gcaighdeáin maidir le TFC
 dá dtagraítear in Airteagal 9 sonraíochtaí teicniúla coiteanna dá
 dtagraítear i dTreoir 2004/17/CE agus Treoir 2004/18/CE, agus i
 Rialachán (CE) Uimh. 2342/2002.
 Caibidil V
 Caighdeánú Eorpach a mhaoiniú
 Airteagal 11
 Comhlachtaí um chaighdeánú arna maoiniú ag an Aontas
 1. Féadfar maoiniú ón Aontas a
 thabhairt do na comhlachtaí Eorpacha um chaighdeánú chun na gníomhaíochtaí
 caighdeánaithe seo a leanas a dhéanamh:
 (a)
 caighdeáin Eorpacha nó táirgí insoláthartha a
 bhaineann le caighdeánú Eorpach a fhorbairt agus a athbhreithniú, rud is gá
 agus is iomchuí a dhéanamh chun tacú le beartais agus reachtaíocht an Aontais;
 (b)
 cáilíocht caighdeán Eorpach nó táirgí insoláthartha
 a bhaineann le caighdeánú Eorpach a fhíorú agus comhlíonadh na mbeartas
 comhfhreagrach agus reachtaíocht chomhfhreagrach de chuid an Aontais a fhíorú;
 (c)
 réamhobair nó obair choimhdeach a dhéanamh i dtaca
 le caighdeánú Eorpach, lena n‐áirítear staidéir, gníomhaíochtaí comhair,
 seimineáir, meastóireachtaí, anailísí comparáideacha, obair thaighde, obair
 saotharlainne, tástálacha idirshaotharlainne, obair measúnachta comhréireachta
 agus bearta lena n‐áiritheofar go ngiorrófar na tréimhsí chun caighdeáin
 Eorpacha nó táirgí insoláthartha a bhaineann le caighdeánú Eorpach a fhorbairt
 agus a athbhreithniú;
 (d)
 gníomhaíochtaí lár‐rúnaíochtaí na
 gcomhlachtaí Eorpacha um chaighdeánú, lena n‐áirítear forbairt beartas,
 comhordú gníomhaíochtaí caighdeánaithe, próiseáil oibre teicniúla agus soláthar
 faisnéise do pháirtithe leasmhara;
 (e)
 caighdeáin Eorpacha nó táirgí insoláthartha a
 bhaineann le caighdeánú Eorpach a úsáidtear chun tacú le beartais agus
 reachtaíocht an Aontais a aistriú, nuair is gá, go teangacha oifigiúla an
 Aontais seachas go teangacha oibre na gcomhlachtaí Eorpacha um chaighdeánú nó,
 i gcásanna a bhfuil údar cuí tugtha leo, go teangacha eile nach teangacha
 oifigiúla de chuid an Aontais iad;
 (f)
 faisnéis a tharraingt suas chun caighdeáin Eorpacha
 nó táirgí insoláthartha a bhaineann le caighdeánú Eorpach a mhíniú, a
 léirmhíniú agus a shimpliú, lena n‐áirítear treoracha d'úsáideoirí agus
 faisnéis faoi dea-chleachtais a tharraingt suas agus gníomhaíochtaí a dhéanamh
 chun feasacht a mhúscailt;
 (g)
 gníomhaíochtaí a bhfuil sé d'aidhm acu cláir um
 chúnamh teicniúil agus comhar le tríú tíortha a chur i gcrích agus an córas um
 chaighdeánú Eorpach chomh maith le caighdeáin Eorpacha agus táirgí
 insoláthartha a bhaineann le caighdeánú Eorpacha a chur chun cinn agus a
 fheabhsú i measc páirtithe leasmhara san Aontas agus ar leibhéal idirnáisiúnta.
 2. Féadfar maoiniú ón Aontas a
 thabhairt freisin do na comhlachtaí seo a leanas:
 (a)
 comhlachtaí náisiúnta um chaighdeánú chun na
 gníomhaíochtaí caighdeánaithe dá dtagraítear i mír 1 a dhéanamh, ar
 gníomhaíochtaí iad a dhéanfaidh na comhlachtaí náisiúnta i gcomhpháirt le
 comhlachtaí Eorpacha um chaighdeánú;
 (b)
 comhlachtaí eile ar cuireadh de chúram orthu an
 obair dá dtagraítear in bpointí (a), (c) agus (g) de mhír 1 a
 dhéanamh, i gcomhar leis na comhlachtaí Eorpacha um chaighdeánú.
 Airteagal 12
 Eagraíochtaí Eorpacha eile arna maoiniú ag an Aontas
 Féadfar maoiniú ón Aontas a thabhairt do na
 heagraíochtaí dá dtagraítear in Iarscríbhinn III chun na gníomhaíochtaí
 seo a leanas a dhéanamh:
 (a)
 feidhmiú na n‐eagraíochtaí sin agus feidhmiú
 a ngníomhaíochtaí a bhaineann le caighdeánú Eorpach agus le caighdeánú
 idirnáisiúnta, lena n‐áirítear próiseáil oibre teicniúla agus soláthar
 faisnéise do chomhaltaí agus do pháirtithe leasmhara eile;
 (b)
 saineolas dlíthiúil agus teicniúil a chur ar fáil,
 lena n‐áirítear staidéir, i ndáil le measúnú a dhéanamh ar an ngá atá le
 caighdeáin Eorpacha agus táirgí insoláthartha a bhaineann le caighdeánú Eorpach
 agus i ndáil le forbairt na gcaighdeán agus na táirgí sin;
 (c)
 páirt a ghlacadh san obair theicniúil i dtaca le
 forbairt agus athbhreithniú caighdeán Eorpach agus táirgí insoláthartha a
 bhaineann le caighdeánú Eorpach mar is gá agus is iomchuí chun tacú le beartais
 agus reachtaíocht an Aontais;
 (d)
 cáilíocht caighdeán Eorpach agus táirgí
 insoláthartha a bhaineann le caighdeánú Eorpach a fhíorú agus comhlíonadh na
 mbeartas comhfhreagrach agus reachtaíocht chomhfhreagrach de chuid an Aontais a
 fhíorú;
 (e)
 caighdeáin Eorpacha agus táirgí insoláthartha a
 bhaineann le caighdeánú Eorpach, chomh maith le faisnéis fúthu agus a n‐úsáid
 a chur chun cinn i measc páirtithe leasmhara agus FBManna.
 Airteagal 13
 Socruithe um maoiniú
 1.
 Is mar seo a leanas a chuirfear maoiniú ón Aontas
 ar fáil:
 (a)
 trí dheontais gan glao ar thairiscintí, nó trí
 chonarthaí i ndiaidh nósanna imeachta um sholáthar poiblí, a thabhairt dóibh
 siúd a leanas:
 (i) comhlachtaí Eorpacha agus náisiúnta um
 chaighdeánú chun na gníomhaíochtaí dá dtagraítear in Airteagal 11(1) a
 dhéanamh;
 (ii) comhlachtaí atá aitheanta le gníomh
 bhunúsach, laistigh de bhrí Airteagal 49 de Rialachán (CE, Euratom) Uimh. 1605/2002,
 chun an obair dá dtagraítear in Airteagal 11(1)(c) den Rialachán seo a
 chur i gcrích i gcomhar leis na comhlachtaí Eorpacha um chaighdeánú;
 (b)
 trí dheontais tar éis glao ar thairiscintí, nó trí
 chonarthaí i ndiaidh nósanna imeachta um sholáthar poiblí, a thabhairt do
 chomhlachtaí eile dá dtagraítear in Airteagal 11(2)(b) chun na
 gníomhaíochtaí seo a leanas a dhéanamh i gcomhar leis na comhlachtaí Eorpacha
 um chaighdeánú:
 (i) táirgeadh agus athbhreithniú caighdeán
 Eorpach agus táirgí insoláthartha a bhaineann le caighdeánú Eorpach dá
 dtagraítear in Airteagal 11(1)(a);
 (ii) an réamhobair nó obair choimhdeach dá
 dtagraítear in Airteagal 11(1)(c);
 (iii) na gníomhaíochtaí dá dtagraítear in Airteagal 11(1)(g).
 (c)
 trí dheontais tar éis glao ar thairiscintí a
 thabhairt do na heagraíochtaí dá dtagraítear in Iarscríbhinn III chun na
 gníomhaíochtaí dá dtagraítear in Airteagal 12 a dhéanamh.
 2.
 Féadfar gníomhaíochtaí na gcomhlachtaí dá
 dtagraítear i mír 1 a mhaoiniú:
 (a)
 trí dheontais le haghaidh gníomhaíochtaí a
 thabhairt;
 (b)
 trí dheontais oibriúcháin a thabhairt do na
 comhlachtaí Eorpacha um chaighdeánú agus do na heagraíochtaí dá dtagraítear in
 Iarscríbhinn III, i gcomhréir leis na rialacha atá leagtha amach i
 Rialachán (CE, Euratom) Uimh. 1605/2002. I gcás athnuachana, ní laghdófar
 na deontais oibriúcháin go huathoibríoch.
 3.
 Déanfaidh an Coimisiún Cinneadh maidir leis na
 socruithe um maoiniú dá dtagraítear i mír 1 agus mír 2, maidir le
 suimeanna na ndeontas agus, nuair is gá, maidir le huaschéatadán an mhaoinithe
 de réir chineál na gníomhaíochta.
 4.
 Ach amháin i gcásanna cuí-réasúnaithe, is i
 gcnapshuimeanna a thabharfar deontais chun na gníomhaíochtaí caighdeánaithe dá
 dtagraítear in Airteagal 11(1)(a) agus (b) a dhéanamh agus íocfar na
 deontais sin ar na coinníollacha seo a leanas a chomhlíonadh:
 (a)
 go nglacfar caighdeáin Eorpacha nó táirgí
 insoláthartha a bhaineann le caighdeánú Eorpach arna n‐iarraidh ag an
 gCoimisiún i gcomhréir le hAirteagal 7 nó déanfar athbhreithniú orthu
 laistigh de thréimhse nach faide ná an tréimhse atá sonraithe san iarraidh dá
 dtagraítear in Airteagal 7;
 (b)
 go ndéanfar ionadaíocht shásúil thar ceann FBManna,
 eagraíochtaí tomhaltóirí agus geallsealbhóirí comhshaoil agus sóisialta in
 obair caighdeánaithe, dá dtagraítear in Airteagal 5(1).
 5.
 Maidir leis na comhchuspóirí comhair agus na
 coinníollacha riaracháin agus airgeadais a bhaineann le deontais a thugtar do
 chomhlachtaí Eorpacha um chaighdeánú agus do na heagraíochtaí dá dtagraítear in
 Iarscríbhinn III, déanfar iad a shainmhíniú sna comhaontuithe
 comhpháirtíochta réime arna síniú ag an gCoimisiún agus ag na comhlachtaí agus
 na heagraíochtaí sin, i gcomhréir le Rialachán (CE, Euratom) Uimh. 1605/2002
 agus le Rialachán (CE, Euratom) Uimh. 2342/2002. Cuirfidh an
 Coimisiún Parlaimint na hEorpa agus an Chomhairle ar an eolas faoi thabhairt i
 gcrích na gcomhaontuithe sin.
 Airteagal 14
 Bainistíocht
 Maidir leis na leithreasaí a chinnfidh an t‐údarás
 buiséideach chun gníomhaíochtaí caighdeánaithe a mhaoiniú, féadfaidh siad na
 costais riaracháin a chumhdach freisin a bhaineann leis an ullmhúchán,
 faireachán, cigireacht, iniúchadh agus meastóireacht is gá go díreach chun
 Airteagail 11, 12 agus 13 a chur chun feidhme, lena n‐áirítear
 staidéir, cruinnithe, gníomhaíochtaí faisnéise agus foilseacháin, costais a
 bhaineann le líonraí faisnéisíochta a bhaint amach d'fhonn faisnéis a mhalartú
 agus aon chaiteachas eile ar chúnamh riaracháin agus teicniúil a fhéadfaidh an
 Coimisiún a úsáid le haghaidh gníomhaíochtaí caighdeánaithe.
 Airteagal 15
 Leasanna airgeadais an Aontais a chosaint
 1.
 Nuair a dhéanfar na gníomhaíochtaí arna maoiniú
 faoin Rialachán seo a chur chun feidhme, áiritheoidh an Coimisiún go gcosnófar
 leasanna airgeadais an Aontais trí bhearta coisctheacha a chur i bhfeidhm i
 gcoinne na calaoise, an éillithe, agus aon ghníomhaíochtaí neamhdhleathacha
 eile, trí sheiceálacha éifeachtacha a dhéanamh agus trí shuimeanna a íocadh go
 míchuí a ghnóthú, agus, má bhraitear neamhrialtachtaí a bheith ann, trí
 phionóis éifeachtacha chomhréireacha agus athchomhairleacha a ghearradh, i
 gcomhréir le Rialachán (CE, Euratom) Uimh. 2988/95, Rialachán (Euratom,
 CE) Uimh. 2185/96 agus le Rialachán (CE) Uimh. 1073/1999.
 2.
 I gcás gníomhaíochtaí de chuid an Aontais arna
 maoiniú de bhun an Rialacháin seo, ciallóidh coincheap na neamhrialtachta
 dá dtagraítear in Airteagal 1(2) de Rialachán (CE, Euratom) Uimh. 2988/95
 aon sárú ar fhoráil de dhlí an Aontais nó aon sárú ar oibleagáid chonarthach ag
 éirí as gníomh nó neamhghníomh de chiud oibreora eacnamaíoch a dhéanann dochar,
 nó a dhéanfadh dochar, do bhuiséad ginearálta an Aontais nó do bhuiséid arna
 mbainistiú ag an Aontas, trí mhír chaiteachais gan údar.
 3.
 Forálfar in aon chomhaontuithe agus conarthaí a
 dhéanfar de thoradh an Rialacháin seo go ndéanfaidh an Coimisiún, nó aon
 ionadaí a údaróidh an Coimisiún, faireachán agus rialú airgeadais agus go
 ndéanfaidh an Chúirt Iniúchóirí iniúchtaí, ar iniúchtaí iad a fhéadfar a
 dhéanamh ar an láthair, más gá.
 Caibidil VI
 Gníomhartha tarmligthe, an coiste agus tuairisciú a dhéanamh
 Airteagal 16
 Gníomhartha tarmligthe
 Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 17 maidir le
 leasuithe ar na hIarscríbhínní, chun na nithe seo a leanas a dhéanamh:
 (a)
 liosta na gcomhlachtaí Eorpacha um chaighdeánú atá
 leagtha amach in Iarscríbhinn I a thabhairt chun dáta;
 (b)
 na critéir chun caighdeáin a aithint i réimse na
 dteicneolaíochtaí faisnéise agus cumarsáide, mar atá leagtha amach in
 Iarscríbhinn II, a chur in oiriúnt d'fhorbairtí teicniúla;
 (c)
 na critéir a bhaineann le heagraíochtaí a dhéanann
 ionadaíocht thar ceann FBManna agus geallsealbhóirí sochaíocha atá leagtha
 amach in Iarscríbhinn III a chur in oiriúnt do thuilleadh forbairtí maidir
 leo a bheith neamhbhrabúsach agus ionadaíoch.
 Airteagal 17
 An tarmligean a fheidhmiú
 1.
 Tugtar de chumhacht don Choimisiún gníomhartha
 tarmligthe a ghlacadh faoi réir na gcoinníollacha atá leagtha síos san Airteagal
 seo.
 2.
 Tabharfar tarmligean na cumhachta dá dtagraítear in
 Airteagal 16 don Choimisiún go ceann tréimhse neamhchinntithe ón chéad lá
 Eanáir 2013.
 3.
 Féadfaidh Parlaimint na hEorpa nó an Chomhairle
 tarmligean na gcumhachtaí dá dtagraítear in Airteagal 16 a chúlghairm am
 ar bith. Cuirfidh Cinneadh chun cúlghairm a dhéanamh deireadh le
 tarmligean na gcumhachtaí atá sonraithe sa chinneadh sin. Beidh éifeacht aige
 ón lá tar éis fhoilsiú an Chinnidh in Iris Oifigiúil an Aontais Eorpaigh
 nó ar dháta níos déanaí a shonrófar ann. Ní dhéanfaidh sé difear do bhailíocht
 na ngníomhartha tarmligthe atá i bhfeidhm cheana féin.
 4.
 A luaithe a ghlacfaidh sé gníomh tarmligthe,
 tabharfaidh an Coimisiún fógra ina leith go comhuaineach do Pharlaimint na
 hEorpa agus don Chomhairle.
 5.
 Tiocfaidh gníomh tarmligthe a ghlactar de bhun Airteagal 16
 i bhfeidhm ach amháin má chuir Parlaimint na hEorpa nó an Chomhairle ina
 choinne laistigh de thréimhse dhá mhí ó tugadh fógra do Pharlaimint na hEorpa
 nó don Chomhairle faoin ngníomh sin nó, sula dtéann an tréimhse sin in éag, má
 tá sé curtha in iúl ag Parlaimint na hEorpa agus ag an gComhairle araon nach
 gcuirfidh siad ina choinne. Cuirfear dhá mhí leis an tréimhse sin ar
 thionscnamh ó Pharlaimint na hEorpa nó ón gComhairle.
 Airteagal 18
 An nós imeachta coiste
 1.
 Tabharfaidh coiste cúnamh don Choimisiún. Is é a
 bheidh sa choiste sin coiste de réir bhrí Rialachán (AE) Uimh. 182/2011.
 2.
 I gcás ina ndéanfar tagairt don mhír seo,
 beidh feidhm ag Airteagal 4 de Rialachán (AE) Uimh. 182/2011.
 3.
 I gcás ina ndéanfar tagairt don mhír seo,
 beidh feidhm ag Airteagal 5 de Rialachán (AE) Uimh. 182/2011.
 4.
 I gcás ina bhfuil tuairim an choiste le fáil trí
 nós imeachta i scríbhinn, déanfar an nós imeachta sin a fhoirceannadh gan
 toradh más rud é, laistigh den tréimhse atá leagtha síos chun an tuairim a
 thabhairt, go gcinneann cathaoirleach an choiste amhlaidh nó go n‐iarrann
 tromlach simplí de chomhaltaí an choiste amhlaidh.
 Airteagal 19
 Tuarascálacha
 1.
 Cuirfidh na comhlachtaí Eorpacha um chaighdeánú
 tuarascáil chuig an gCoimisiún gach bliain maidir le cur chun feidhme an
 Rialacháin seo. Beidh mionsonraí sna tuarascálacha sin faoi na nithe seo a
 leanas:
 (a)
 cur i bhfeidhm Airteagail 4, 5, 6, 11 agus 13;
 (b)
 ionadaíocht thar ceann FBManna, eagraíochtaí
 tomhaltóirí agus geallsealbhóirí comhshaoil agus sóisialta i gcomhlachtaí
 náisiúnta um chaighdeánú.
 2.
 Na heagraíochtaí dá dtagraítear in
 Iarscríbhinn III a fuair maoiniú i gcomhréir leis an Rialachán seo,
 déanfaidh siad tuarascáil bhliantúil a chur chuig an gCoimisiún faoina
 ngníomhaíochtaí. Beidh mionsonraí sa tuarascáil sin go háirithe faoi
 chomhaltais na n‐eagraíochtaí sin agus faoi na gníomhaíochtaí dá
 dtagraítear in Airteagal 12.
 3.
 Faoin 31 Nollaig 2015 agus gach cúig
 bliana ina dhiaidh sin, tíolacfaidh an Coimisiún tuarascáil do Pharlaimint na
 hEorpa agus don Chomhairle maidir le cur chun feidhme an Rialacháin seo. Beidh
 meastóireacht sa tuarascáil sin freisin maidir le hábharthacht na
 ngníomhaíochtaí caighdeánaithe a fhaigheann maoiniú ón Aontas i bhfianaise
 cheanglais bheartais agus reachtaíocht an Aontais.
 Caibidil VII
 Forálacha críochnaitheacha
 Airteagal 20
 Leasuithe
 1.
 Scriostar na forálacha seo a leanas:
 (a)
 Airteagal 6(1) de Threoir 89/686/CEE;
 (b)
 Airteagal 5 de Threoir 93/15/CEE;
 (c)
 Airteagal 6(1) de Threoir 94/9/CE;
 (d)
 Airteagal 6(1) de Threoir 94/25/CE;
 (e)
 Airteagal 6(1) de Threoir 95/16/CE;
 (f)
 Airteagal 6 de Threoir 97/23/CE;
 (g)
 Airteagal 14 de Threoir 2004/22/CE;
 (h)
 Airteagal 8(4) de Threoir 2007/23/CE;
 (i)
 Airteagal 6 de Threoir 2009/105/CE;
 (j)
 Airteagal 7 de Threoir 2009/23/CE.
 2.
 Leasaítear Treoir 98/34/CE mar seo a leanas:
 (a)
 scriostar míreanna 6 go 10 d'Airteagal 1 agus
 scriostar Airteagail 2, 3 agus 4;
 (b)
 in Airteagal 6(1), scriostar na focail
 "leis na hionadaithe thar ceann na n‐institiúidí um chaighdeáin dá
 dtagraítear in Iarscríbhinní I agus II";
 (c)
 in Airteagal 6(3) scriostar an chéad fhleasc;
 (d)
 in Airteagal 6(4) scriostar pointí (a),
 (b) agus (e);
 (e)
 in Airteagal 11, cuirtear an méid seo a leanas
 in ionad an dara habairt: "Foilseoidh an Coimisiún staidreamh bliantúil
 maidir leis na fógraí a fhaightear in Iris Oifigiúil an Aontais Eorpaigh.".
 (f)
 Scriostar Iarscríbhinn I agus
 Iarscríbhinn II.
 Airteagal 21
 Comhlachtaí náisiúnta um chaighdeánú
 Cuirfidh na Ballstáit an Coimisiún ar an eolas
 faoina gcomhlachtaí um chaighdeánú.
 Déanfaidh an Coimisiún liosta de na
 comhlachtaí náisiúnta um chaighdeánú, chomh maith le haon athruithe a dhéantar
 ar an liosta sin chun é a thabhairt cothrom le dáta, a fhoilsiú in Iris
 Oifigiúil an Aontais Eorpaigh.
 Airteagal 22
 Forálacha idirthréimhseacha
 I ngníomhartha de chuid an Aontais ina
 ndéantar foráil maidir le toimhde comhréireachta le ceanglais fíor‐riachtanacha
 trí chaighdeáin chomhchuibhithe arna nglacadh i gcomhréir le Treoir 98/34/CE
 a chur i bhfeidhm, déantar tagairtí do Threoir 98/34/CE a fhorléiriú mar
 thagairtí don Rialachán seo, seachas tagairtí don choiste a cuireadh ar bun le
 hAirteagal 5 de Threoir 98/34/CE.
 I gcás ina ndéantar foráil i ngníomh eile de
 chuid an Aontais maidir le nós imeachta chun agóid a dhéanamh i gcoinne
 caighdeán comhchuibhithe, ní bheidh feidhm ag Airteagal 8 den Rialachán
 seo maidir leis an ngníomh sin.
 Airteagal 23
 Aisghairm
 Aisghairtear Cinneadh 1673/2006/CE agus Cinneadh 87/95/CEE.
 Forléireofar tagairtí do na Cinntí aisghairthe
 mar thagairtí don Rialachán seo.
 Airteagal 24
 Teacht i bhfeidhm
 Tiocfaidh an Rialachán seo i bhfeidhm an
 fichiú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm aige ón 1 Eanáir 2013
 ar aghaidh.
 Beidh an Rialachán seo ina
 cheangal go huile agus go hiomlán agus beidh sé infheidhme go díreach i ngach
 Ballstát.
 Arna dhéanamh sa Bhruiséil, an
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 COMHLACHTAÍ
 EORPACHA UM CHAIGHDEÁNÚ:
 1. CEN – An Coiste Eorpach um
 Chaighdeánú
 2. CENELEC – An Coiste Eorpach um
 Chaighdeánú Leictriteicniúil
 3. ETSI - Institiúid Eorpach na
 gCaighdeán Teileachumarsáide
 IARSCRÍBHINN II
 NA
 CEANGLAIS A BHAINEANN LE SONRAÍOCHTAÍ TEICNIÚLA A AITHINT I RÉIMSE NA
 dTEICNEOLAÍOCHTAÍ FAISNÉISE AGUS CUMARSÁIDE
 1. Beidh glactha sa mhargadh le
 sonraíochtaí teicniúla agus ní chuirfidh cur chun feidhme na sonraíochtaí sin
 isteach ar idir‐inoibritheacht le caighdeáin Eorpacha ná le caighdeáin
 idirnáisiúnta. Is féidir glacadh margaidh a chur in iúl le samplaí oibríochtúla
 ó dhíoltóirí éagsúla inar cuireadh sonraíochtaí chun feidhme go comhlíontach.
 2. Beidh na sonraíochtaí
 teicniúla forbartha ag eagraíocht neamhbhrabúsach, ar eagraíocht í atá ina
 cumann gairmiúil, comhlachas tionsclaíochta nó trádála nó aon eagraíocht
 chomhaltais eile a dhéanann, faoina réimse saineolais féin, caighdeáin a
 fhorbairt i réimse na dteicneolaíochtaí faisnéise agus cumarsáide agus nach
 comhlacht Eorpach, náisiúnta ná idirnáisiúnta um chaighdeánú í, agus beidh na
 sonraíochtaí sin forbartha trí phróisis a chomhlíonann na critéir seo a leanas:
 (a) oscailteacht:
 beidh na sonraíochtaí teicniúla forbartha ar bhonn
 cinnteoireachta oscailte a bheidh rochtain uirthi ag na hoibreoirí leasmhara
 uile sa mhargadh nó i margaí ar a mbeidh tionchar ag an gcaighdeán.
 (b) comhthoil:
 próiseas comhoibríoch, bunaithe ar chomhthoil a
 bheidh sa phróiseas caighdeánaithe agus ní thabharfar fabhar d’aon
 gheallshealbhóir ar leith. Ciallaíonn comhthoil comhaontú ginearálta, comhaontú
 arbh iad is príomhghnéithe ann nach mbíonn aon chuid thábhachtach de na
 leasanna lena mbaineann i gcoinne saincheisteanna substaintiúla ar bhonn
 leanúnach agus go bhfuiltear ag iarraidh go gcuirfear san áireamh tuairimí na
 bpáirtithe uile lena mbaineann agus go dtabharfar chun réitigh argóintí
 contráthacha. Ní ionann comhthoil agus aontoillíocht.
 (c) trédhearcacht:
 (i) maidir leis an bhfaisnéis uile a
 bhaineann le plé teicniúil agus le cinnteoireacht, beidh sí curtha i gcartlann
 agus sainaitheanta.
 (ii) déanfar faisnéis maidir le
 gníomhaíochtaí (nua) caighdeánaithe a fhógairt go forleathan ar bhealaí
 oiriúnacha agus so‐aimsithe.
 (iii) iarrfar ar na catagóirí leasmhara uile
 de gheallsealbhóirí leasmhara a bheith rannpháirteach d’fhonn cothromaíocht a
 bhaint amach.
 (iv) déanfar barúlacha na bpáirtithe
 leasmhara a mheas agus tabharfar freagraí dóibh.
 3. Beidh na sonraíochtaí
 teicniúla ag teacht leis na ceanglais seo a leanas:
 (a) cothabháil: ráthófar tacaíocht
 agus cothabháil leanúnach do shonraíochtaí foilsithe thar thréimhse fhada.
 (b) infhaighteacht: beidh fáil ag an
 pbobal ar na sonraíochta lena gcur chun feidhme agus féadfaidh an pobal iad a
 úsáid ar théarmaí réasúnta (lena n‐áirítear ar tháille réasúnta nó saor
 in aisce).
 (c) Maidir le cearta maoine intleachtúla
 atá sár‐riachtanach do chur chun feidhme sonraíochtaí, is ar bhonn
 (cothrom) réasúnta agus neamh‐idirdhealaitheach ((F)RAND) a bheidh siad
 ceadúnaithe d’iarratasóirí, lena n‐áirítear, de rogha shealbhóir an chirt
 maoine intleachtúla, maoin intleachtúil sár‐riachtanach a cheadúnú gan
 chúiteamh.
 (d) ábharthacht:
 (i) sonraíochtaí éifeachtacha agus ábhartha
 a bheidh iontu;
 (ii) ní mór do na sonraíochtaí freagairt do
 riachtanais an mhargaidh agus do cheanglais rialála;
 (e) neodracht agus cobhsaíocht:
 (i) aon uair is féidir, is ar fheidhmíocht a
 bheidh na sonraíochtaí dírithe, seachas ar shaintréithe a bhaineann le ceapadh
 nó ar shaintréithe tuairisciúla;
 (ii) ní dhéanfar an margadh a shaobhadh leis
 na sonraíochtaí agus ní chuirfear teorann leis na féidearthachtaí do lucht chur
 chun feidhme iomaíocht agus nuálaíocht a fhorbhairt, ar iomaíocht agus
 nuálaíocht iad atá bunaithe ar na sonraíochtaí sin.
 (iii) is ar fhorbairtí eolaíochta agus
 teicneolaíochta ardchéime a bhunófar sonraíochtaí.
 (f) cáilíocht:
 (i) is leor cáilíocht agus leibhéal an
 mhionsonraithe le go bhféadfar bealaí éagsúla iomaíocha a úsáid chun táirgí
 agus seirbhísí idir‐inoibritheacha a chur chun feidhme;
 (ii) ní dhéanfaidh aon duine seachas na
 heagraíochtaí a ghlacfaidh na sonraíochtaí teicniúla comhéadain chaighdeánaithe
 a chur faoi cheilt ná faoi rialú.
 IARSCRÍBHINN III
 EAGRAÍOCHTAÍ
 GEALLSEALBHÓIRÍ EORPACHA
 (a)
 Eagraíocht Eorpach a dhéanann ionadaíocht thar
 ceann FBManna i ngníomhaíochtaí caighdeánaithe san Eoraip agus:
 (i) atá neamhrialtasach agus
 neamhbhrabúsach;
 (ii) a bhfuil mar chuspóir agus gníomhaíocht
 reachtúil aici ionadaíocht a dhéanamh thar ceann FBManna sa phróiseas
 caighdeánaithe ar leibhéal Eorpach;
 (iii) ar thug eagraíochtaí neamhbhrabúsacha a
 dhéanann ionadaíocht thar ceann FBManna údarás di, in dhá thrian de na
 Ballstáit ar a laghad, chun ionadaíocht a dhéanamh thar ceann FBManna sa
 phróiseas caighdeánaithe ar leibhéal Eorpach.
 (b)
 Eagraíocht Eorpach a dhéanann ionadaíocht thar
 ceann tomhaltóirí i ngníomhaíochtaí caighdeánaithe san Eoraip agus:
 (i) atá neamhrialtasach, neamhbhrabúsach
 agus neamhspleách ar leasanna tionsclaíochta, tráchtála agus gnó nó ar leasanna
 contrártha eile;
 (ii) a bhfuil mar chuspóir agus gníomhaíocht
 reachtúil aici ionadaíocht a dhéanamh thar ceann leasanna na dtomhaltóirí sa
 phróiseas caighdeánaithe ar leibhéal Eorpach;
 (iii) ar thug eagraíochtaí neamhbhrabúsacha
 náisiúnta tomhaltóirí údarás di, in dhá thrian de na Ballstáit ar a laghad,
 chun ionadaíocht a dhéanamh thar ceann leasanna na dtomhaltóirí sa phróiseas
 caighdeánaithe ar leibhéal Eorpach.
 (c)
 Eagraíocht Eorpach a dhéanann ionadaíocht thar
 ceann leasanna comhshaoil i ngníomhaíochtaí caighdeánaithe san Eoraip agus:
 (i) atá neamhrialtasach, neamhbhrabúsach
 agus neamhspleách ar leasanna tionsclaíochta, tráchtála agus gnó nó ar leasanna
 contrártha eile;
 (ii) a bhfuil mar chuspóir agus gníomhaíocht
 reachtúil aici ionadaíocht a dhéanamh thar ceann leasanna comhshaoil sa
 phróiseas caighdeánaithe ar leibhéal Eorpach;
 (iii) ar thug eagraíochtaí neamhbhrabúsacha
 náisiúnta comhshaoil údarás di, in dhá thrian de na Ballstáit ar a laghad, chun
 ionadaíocht a dhéanamh thar ceann leasanna comhshaoil sa phróiseas
 caighdeánaithe ar leibhéal Eorpach.
 (d)
 Eagraíocht Eorpach a dhéanann ionadaíocht thar
 ceann leasanna sóisialta i ngníomhaíochtaí caighdeánaithe san Eoraip agus:
 (i) atá neamhrialtasach, neamhbhrabúsach
 agus neamhspleách ar leasanna tionsclaíochta, tráchtála agus gnó nó ar leasanna
 contrártha eile;
 (ii) a bhfuil mar chuspóir agus gníomhaíocht
 reachtúil aici ionadaíocht a dhéanamh thar ceann leasanna sóisialta sa
 phróiseas caighdeánaithe ar leibhéal Eorpach;
 (iii) ar thug eagraíochtaí neamhbhrabúsacha
 náisiúnta sóisialta údarás di, in dhá thrian de na Ballstáit ar a laghad, chun
 ionadaíocht a dhéanamh thar ceann leasanna sóisialta sa phróiseas
 caighdeánaithe ar leibhéal Eorpach.
 RÁITEAS
 AIRGEADAIS REACHTACH
 1. LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na
 forais leis an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ar chaiteachas
 3.2.1. Achoimre ar an
 tionchar a mheastar a bheidh ar chaiteachas
 3.2.2. An tionchar a
 mheastar a bheidh ar leithreasaí faoi chomhair oibríochtaí
 3.2.3. An tionchar a
 mheastar a bheidh ar leithreasaí de chineál riaracháin
 3.2.4. Comhoiriúnacht don
 chreat airgeadais ilbhliantúil reatha
 3.2.5. Ranníocaíochtaí ó
 thríú páirtithe
 3.3. An tionchar a mheastar a
 bheidh ar ioncam
 RÁITEAS
 AIRGEADAIS REACHTACH
 1.
 LEAGAN AMACH AN TOGRA
 1.1.
 Teideal an togra
 Togra le haghaidh Rialacháin ó Pharlaimint na
 hEorpa agus ón gComhairle maidir le Caighdeánú Eorpach agus lena leasaítear
 Treoracha 89/686/CEE agus 93/15/CEE ón gComhairle agus Treoracha 94/9/CE,
 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/105/CE
 agus 2009/23/CE ó Pharlaimint na hEorpa agus ón gComhairle.
 1.2.
 Réimsí beartais lena mbaineann i gcreat ABM/ABB[32]
 Teideal 2 – Fiontar – Caibidil 02 03: An
 margadh inmheánach in earraí agus beartas earnála
 1.3.
 An cineál togra
 Baineann an togra le síneadh ar ghníomhaíocht
 atá ann cheana.
 Tugtar faoi deara nach ndéanann na suimeanna atá
 leagtha amach sa ráiteas airgeadais reachtach seo aon dochar don togra atá le
 teacht ón gCoimisiún le haghaidh an chreata airgeadais ilbhliantúil tar éis
 2013. Maidir le leithreasaí buiséadacha arna
 leithroinnt ar an ngníomhaíocht seo, molfaidh an Coimisiún iad sin sa nós
 imeachta buiséadach bliantúil. Dá bharr sin, níl feidhm ag an ráiteas
 airgeadais seo ach in aon bhliain amháin (2013).
 1.4.
 Cuspóirí
 1.4.1.
 Cuspóirí straitéiseacha ilbhliantúla an Choimisiúin
 ar a bhfuil an togra dírithe
 1a. Iomaíochas le haghaidh fáis agus fostaíochta
 1.4.2.
 Cuspóirí sonracha agus na gníomhaíochtaí ABM/ABB
 lena mbaineann
 Cuspóir sonrach Uimh. 1
 An acquis atá ann cheana agus a bhaineann leis an
 margadh inmheánach a athbhreithniú go leanúnach agus gníomhaíocht reachtach nó
 neamhreachtach nua a bheartú nuair is iomchuí.
 1.4.3.
 An toradh agus an tionchar a bhfuil súil leis
 Sa togra seo leagtar amach an creat ginearálta
 maidir le caighdeánú Eorpach. Áirítear ann roinnt eilimintí nach bhfuil
 tionchar acu ar an mbuiséad (e.g. comhar idir na comhlachtaí Eorpacha um
 chaighdeánú, na comhlachtaí náisiúnta um chaighdeánú agus an Coimisiún) chomh
 maith leis an mbunús dlí atá ann maidir le cuid de ghníomhaíochtaí
 caighdeánaithe na gcomhlachtaí Eorpacha um chaighdeánú (CEN, CENELEC agus ETSI,
 dá ngairtear EECanna anseo feasta) a mhaoiniú agus an bunús dlí atá ann maidir
 le tacaíocht airgeadais a thabhairt d'eagraíochtaí Eorpacha a dhéanann
 ionadaíocht thar ceann FBManna, tomhaltóirí agus leasanna comhshaoil agus
 sóisialta.
 Is ríthábhachtach don mhargadh inmheánach cuid den
 chóras Eorpach um chaighdeánú a mhaoiniú trí thacaíocht airgeadais a thabhairt
 do na EECanna agus ba cheart leanúint leis. Mar sin féin, ba cheart feabhas a
 chur ar éifeachtúlacht an chórais. Ar láimh amháin, glacfar bearta chun dlús a
 chur le caighdeánú na gcaighdeán Eorpach a ullmhaítear ar iarraidh ón
 gCoimisiún. Bainfear úsáid as uirlisí airgeadais chun EECanna a spreagadh le
 níos mó a dhéanamh i dtaobh comhthoil a bhaint amach maidir le ceisteanna
 conspóideacha agus úsáidfear iad chun athbhreithniú a dhéanamh ar roinnt
 próiseas inmheánach. Ar an láimh eile, socrú i bhfad níos simplí, níos gasta
 agus níos seasmhaí atá sa togra seo, ar mhaithe le héifeachtúlacht an
 mhaoinithe ón AE a fheabhsú. Le socruithe níos simplí a bhfuil níos lú
 maorlathais ag baint leo, déanfar an t‐ualach riaracháin ar sheirbhísí
 oibríochtúla agus tairbhithe a laghdú. De dheasca an ualaigh sin, cuirtear bac
 ar sheirbhísí a gcuid acmhainní a dhíriú ar chuspóirí beartais agus ar
 sheachadadh tráthúil, agus baineann barraíocht maorlathais leis do na EECanna.
 Déanann an togra seo athchóiriú ar mhaoiniú na EECanna trí fhoráil a dhéanamh
 go bhféadfar córas feidhmíochtbhunaithe a dhéanamh den chóras dé réir a chéile,
 bunaithe ar an sainiú ar tháscairí agus ar chuspóirí comhaontaithe (aschuir
 agus torthaí) agus ar shimpliú a dhéanamh ar chnapshuimeanna, agus iad a bheidh
 scortha go soiléir ó aon fhíorú maidir le costais iarbhír cur chun feidhme.
 Ba cheart leanúint freisin le maoiniú a thabhairt
 d'eagraíochtaí Eorpacha a dhéanann ionadaíocht thar ceann FBManna, tomhaltóirí,
 agus leasanna comhshaoil agus sóisialta. Go dtí seo, tugadh maoiniú do na
 heagraíochtaí sin trí bhíthin roinnt clár, ach rachaidh an chuid is mó de na
 cláir sin in éag an 31 Nollaig 2013. Dá bharr sin, is iomchuí na
 scéimeanna tacaíochta a athchóiriú chun éifeachta agus iad a athghrúpáil faoin
 mbunús dlí céanna. Déanfar na critéir incháilitheachta do na deontais sin, na
 coinníollacha lena n‐úsáid agus cineál na ranníocaíochtaí airgeadais a
 ailíniú agus a chur in oiriúint do riachtanais shonracha an ghrúpa
 geallsealbhóirí lena mbaineann, ionas gur féidir, mar shampla, deontais
 oibriúcháin a thabhairt d'eagraíocht Eorpach amháin le haghaidh gach réimse de
 na leasanna eacnamaíocha nó sochaíocha.
 Maidir le prionsabal na céimlaghdaitheachta i
 ndáil le deontais oibriúcháin nach deontais ar ráta comhréidh iad de bhun Airteagal 113
 den Rialachán Airgeadais, níl feidhm aige maidir le EECanna, de réir Chinneadh Uimh. 1673/2006/CE
 ó Pharlaimint na hEorpa agus ón gComhairle an 24 Deireadh Fómhair 2006
 maidir le caighdeánú Eorpach a mhaoiniú. Ba cheart cloí leis an eisceacht sin
 amach anseo.
 Ina theannta sin, is é bunphrionsabal na ndeontas
 oibriúcháin go dtugann siad tacaíocht shealadach d'eagraíocht ionas go
 bhféadfaidh sí neamhspleáchas iomlán a bhaint amach san fadtéarma. Ní bheadh an
 chéimlaghdaitheacht sin ag teacht le beartas an AE, áfach,
 faoi nach mór seasamh na FBManna agus na ngeallsealbhóirí sochaíocha a
 neartú chun chuimsitheacht an chórais um chaighdeánú Eorpach a áirithiú.
 Baineann sé le dealramh go ndéanfar caighdeáin Eorpacha a fhorbairt sa todhchaí
 agus i gcás ina ndéanfar amhlaidh tiocfaidh méadú ar ualach oibre na n‐eagraíochtaí
 a dhéanann ionadaíocht thar ceann FBManna agus geallsealbhóirí sochaíocha sa
 chóras um chaighdeánú Eorpach. I ngeall ar an gcomhthéacs ina bhfeidhmíonn na
 heagraíochtaí sin agus i ngeall ar a gcuspóirí reachtúla, tá ról buan acu atá
 sár‐riachtanach le haghaidh ghníomhaíochtaí agus bheartais an AE. Chun
 caighdeánú Eorpach a fhorbairt, ní mór rannpháirteachas gníomhach na n‐eagraíochtaí
 Eorpacha a dhéanann ionadaíocht thar ceann FBManna, tomhaltóirí, agus leasanna
 comshaoil agus leasanna sóisialta a chothú agus a spreagadh. Tá aidhm leasa
 ghinearálta Eorpaigh á saothrú ag eagraíochtaí den sórt sin, agus de bhua an
 tsainordaithe shonraigh atá acu ó eagraíochtaí neamhbhrabúsacha náisiúnta, nó
 toisc gurb iad na heagraíochtaí sin amháin a dhéanann ionadaíocht thar ceann
 FBManna agus geallsealbhóirí sochaíocha, gréasán Eorpach atá sna heagraíochtaí
 sin a dhéanann ionadaíocht thar ceann comhlachtaí neamhbhrabúsacha atá
 gníomhach sna Ballstáit agus a chuireann chun cinn prionsabail agus beartais a
 luíonn le cuspóirí na gConarthaí. I ngeall ar an gcomhthéacs ina bhfeidhmíonn
 na heagraíochtaí Eorpacha a dhéanann ionadaíocht thar ceann FBManna,
 tomhaltóirí, agus leasanna comhshaoil agus sóisialta i gcaighdeánú Eorpach agus
 i ngeall ar a gcuspóirí reachtúla, tá ról buan ag na heagraíochtaí atá sár‐riachtanach
 le haghaidh ghníomhaíochtaí agus bheartais an AE. Ina theannta sin, tógann sé
 idir aon bhliain amháin agus trí bliana chun caighdeán a fhorbairt, agus tá
 gealltanas fadtréimhseach don phróiseas teicniúil ag teastáil dá bhrí sin. Tá
 cuid shuntasach ama thar thréimhse fhada ag teastáil chun páirt a ghlacadh go
 leanúnach agus go gníomhach i gcoiste teicniúil nó i meitheal. Dá bhrí sin, is
 gá an eisceacht ó phrionsabal na céimlaghdaitheachta a
 leathnú chun na heagraíochtaí Eorpacha roghnaithe a dhéanann ionadaíocht thar
 ceann FBManna, tomhaltóirí, agus leasanna comhshaoil agus sóisialta a chur san
 áireamh.
 1.4.4.
 Táscairí a léiríonn toradh agus tionchar
 (1)
 Líon na gcaighdeán Eorpach arna ghlacadh ag na
 EECanna ar iarraidh a fháil ón gCoimisiún;
 (2)
 Fad na tréimhse idir glacadh na EECanna leis an
 iarratas chun caighdeán Eorpach a dhréachtaú agus glacadh foirmiúil an
 chaighdeáin;
 (3)
 Ráta iarbhír rannpháirteachais na n‐eagraíochtaí
 Eorpacha a dhéanann ionadaíocht thar ceann FBManna, tomhaltóirí, agus thar
 ceann leasanna comhshaoil agus sóisialta sa phróiseas um chaighdeánú Eorpach;
 (4)
 Na hathruithe iarbhír ar struchtúir chaighdeánaithe
 agus ar an dóigh a rialaítear caighdeánú agus an tionchar atá aige sin ar líon
 na gcaighdeán a ghlactar, ar a ghasta a leagtar síos caighdeáin agus ar
 rannpháirteachas na n‐eagraíochtaí a dhéanann ionadaíocht thar ceann
 FBManna, tomhaltóirí agus leasanna comhshaoil agus sóisialta sa phróiseas um
 chaighdeánú Eorpach.
 1.5.
 Na forais leis an togra
 1.5.1.
 Na ceanglais is gá a shásamh sa ghearrthéarma nó
 san fhadtéarma
 Is féidir achoimre a dhéanamh ar na ceanglais is
 gá a shásamh leis an togra mar seo a leanas:
 (1)
 Uirlis thábhachtach agus éifeachtach is ea é
 caighdeánú Eorpach chun tacú le beartais agus reachtaíocht na hEorpa. Tá
 tionchar suntasach aige mar bhonn agus taca leis an margadh aonair in earraí
 agus seirbhísí agus maidir le baic ar thrádáil san AE a chosc agus beidh an
 tionchar sin aige amach anseo. Dá bhrí sin, ba cheart do na EECanna leanúint de
 bheith ag glacadh caighdeáin Eorpacha agus ba cheart don AE an obair sin a
 chómhaoiniú. Ina theannta sin, ba cheart an bunús dlí caighdeáin maidir le seirbhísí
 chomh maith le caighdeáin maidir le táirgí a chumhdach.
 (2)
 Cuireann caighdeánú laistigh den AE go mór le
 geilleagar na hEorpa. Uirlis chumhachtach straitéiseach atá in úsáid caighdeán
 le gur féidir le gnólachtaí a n‐acmhainn iomaíochta a fheabhsú. Tá sé
 tábhachtach, dá bhrí sin, go gcoinníonn caighdeáin cos le timthriallta
 forbraíochta táirgí atá ag éirí níos gasta i gcónaí agus go gcuirtear dlús le
 leagan síos caighdeán san Eoraip.
 (3)
 Imreoidh caighdeáin tionchar ar níos mó grúpaí i
 sochaí na hEorpa de réir a chéile, lena n‐áirítear gnólachtaí de gach
 sórt agus roinnt mhaith saoránach aonair. Caighdeán atá ann nuair a thagann iad
 sin a bhí rannpháirteach sa phróiseas forbartha ar chomhaontú maidir leis an
 gcaighdeán. Ní mór réimse sách leathan rannpháirtithe a bheith ann le go
 nglacfaidh idir ghnólachtaí agus tomhaltóirí le caighdeán. Ba cheart a áirithiú
 leis an togra, mar sin, go mbeidh an córas um chaighdeánú Eorpach chomh
 cuimsitheach agus is féidir agus go mbeidh gach páirtí tiomanta do chóras a bhfuil
 oscailteacht, trédhearcacht agus daingne eolaíoch mar bhunús leis agus go
 ndéanfar sin trína bheith ag síorfheabhsú na struchtúr caighdeánaithe agus
 rialú an chaighdeánaithe.
 (4)
 Is gá caighdeáin a bheith ar fáil chun idir‐inoibritheacht
 a áirithiú idir seirbhísí agus feidhmiúcháin i réimse na dteicneolaíochtaí
 faisnéise agus cumarsáide le gur féidir leis an Eoraip leas iomlán a bhaint as
 TFC. Ba cheart ról ní ba shuntasaí a bheith ag na caighdeáin maidir le TFC is
 ábhartha arna bhforbairt ag sainfhóraim agus sainchuibhreannais i réimsí nach
 bhfuil EECanna gníomhach iontu, i gcás nár roghnaíodh go fóill caighdeáin EEC
 sa mhargadh nó i gcás ina bhfuil na caighdeáin sin dulta as feidhm. Dá bharr
 sin, ba cheart na caighdeáin sin a aithint go foirmiúil le go bhféadfaidh
 údaráis phoiblí iad a úsáid chun críocha soláthair.
 1.5.2.
 Luach breise a bhaineann le rannpháirteachas an AE
 Tá tábhacht ar leith ag baint le caighdeáin
 Eorpacha i bhfeidhmiú an mhargaidh aonair do tháirgí tionsclaíocha. Gabhann
 caighdeáin Eorpacha ionad caighdeán náisiúnta a bhíonn ag teacht salach ar a
 chéile go minic agus a d'fhéadfadh, sa dóigh sin, a bheith ina mbaic theicniúla
 ar mhargadh náisiúnta. Is féidir caighdeáin Eorpacha a roinnt ina dhá
 chatagóir:
 a) Caighdeáin Eorpacha arna bhforbairt ar iarratas
 ón gCoimisiún, ar bhonn "sainordú", mar a thugtar air, lena n‐iarrtar
 ar na EECanna sonraíochtaí teicniúla normatacha a tharraingt aníos a
 chomhlíonfaidh na ceanglais arna leagan amach sa sainordú sin. Is féidir na
 caighdeáin sin a roinnt arís ina dhá fhochatagóir:
 - Caighdeáin chomhchuibhithe a áirithíonn go
 gcomhlíonann táirgí na ceanglais riachtanacha atá leagtha amach i reachtaíocht
 an AE. Is ionann caighdeán "comhchuibhithe" Eorpach a chomhlíonadh
 agus leibhéal riachtanach sábháilteachta táirgí a ráthú. Níl úsáid caighdeán
 comhchuibhithe ceangailteach go fóill, áfach, agus féadfaidh déantóir aon
 réiteach teicniúil eile a úsáid a léiríonn go gcomhlíonann a tháirge na
 ceanglais riachtanacha. Tá méadú tagtha ar chéatadán na gcaighdeán Eorpach comhchuibhithe
 le fiche bliain anuas, ó 3.55% go 20% sa bhliain 2009.
 - Caighdeáin Eorpacha eile chun tacú le beartais
 Eorpacha.
 b) Glactar na caighdeáin Eorpacha eile lasmuigh de
 reachtaíocht an AE ar thionscnamh gnóthas, comhlachtaí náisiúnta um chaighdeánú
 nó geallsealbhóirí eile, nó arna iarraidh sin don Choimisiún.
 Bunchloch faoi fheidhmiú an mhargaidh inmheánaigh
 in earraí atá i gcaighdeáin Eorpacha agus go háirithe i gcaighdeáin
 chomhchuibhithe. Gníomhaíocht fhadálach dlúthshaothair a dhéanann saineolaithe
 náisiúnta is ea é déanamh caighdeán, áfach. Dá bhrí sin, tá an bunús dlí maidir
 le tacaíocht airgeadais a thabhairt do Lár-Rúnaíochtaí na gcomhlachtaí Eorpacha
 um chaighdeánú leagtha amach i gCinneadh Uimh. 1673/2006/CE agus tá
 sé mar aidhm ag an mbunús sin cáilíocht na gcaighdeán comhchuibhithe a fheabhsú
 agus caighdeánú Eorpach a chur chun cinn ar leibhéal idirnáisiúnta. Cuireann an
 Coimisiún Eorpach agus Comhlachas Saorthrádála na hEorpa comhaontuithe
 comhpháirtíochta réime ar bun le gach EEC, faoinar féidir tograí maidir le
 maoiniú a dhíriú ar an gCoimisiún. Is leis na comhaontuithe comhpháirtíochta
 réime a socraítear na rialacha riaracháin agus airgeadais maidir le maoiniú a
 thabhairt do ghníomhaíochtaí caighdeánaithe agus leagtar amach iontu an comhthéacs
 ginearálta agus na téarmaí faoinar féidir tacaíocht airgeadais a leithroinnt.
 Gabhann an togra seo ionad Chinneadh Uimh. 1673/2006/CE.
 1.5.3.
 Ceachtanna a foghlaimíodh ó thaithí chosúil roimhe
 seo
 Cuirtear san áireamh sa togra seo na
 meastóireachtaí a rinneadh i gcomhthéacs Chinneadh Uimh. 1673/2006/CE,
 meastóireachtaídá dtagraítear sa mheasúnú tionchair.
 1.5.4.
 Comhchuibheas agus sineirgíocht a d'fhéadfadh a
 bheith ann le hionstraimí ábhartha eile
 Tá an togra seo go hiomlán comhleanúnach leis na
 hionstraimí ábhartha eile, i.e. na gníomhartha reachtacha go léir atá leagtha
 amach in Iarscríbhinn 4 den mheasúnú tionchair a ghabhann leis an togra.
 1.6.
 Fad agus tionchar airgeadais
 Togra d'fhad neamhtheoranta
 1.7.
 Modhanna bainistíochta atá beartaithe[33]
 Bainistíocht dhíreach láraithe ag an gCoimisiún
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Maidir leis na comhchuspóirí comhair agus na
 coinníollacha riaracháin agus airgeadais a bhaineann le deontais a thugtar do
 chomhlachtaí Eorpacha um chaighdeánú agus do na heagraíochtaí eile dá
 dtagraítear sa togra, déanfar iad a shainmhíniú sna comhaontuithe
 comhpháirtíochta réime a shíneoidh an Coimisiún agus na comhlachtaí agus na
 heagraíochtaí sin, i gcomhréir leis an Rialachán Airgeadais agus le
 Rialachán (CE, Euratom) Uimh. 2342/2002. Sonrófar na rialacha
 faireacháin agus tuairiscithe sna comhaontuithe sin agus sna comhaontuithe
 deontais.
 Ina theannta sin, cuireann an togra ceangal ar na
 comhlachtaí Eorpacha um chaighdeánú agus ar na heagraíochtaí eile dá
 dtagraítear sa togra tuarascálacha bliantúla a chur faoi bhráid an Choimisiúin
 maidir le cur chun feidhme a n‐oibleagáidí.
 2.2.
 Córas bainistíochta agus rialaithe
 2.2.1.
 Na rioscaí a aithníodh
 Tá bonn láidir airgeadais ag na comhlachtaí
 Eorpacha um chaighdeánú. Beidh critéir airgeadais roghnúcháin sna glaonna ar
 thograí do na heagraíochtaí eile dá dtagraítear sa togra chun aon rioscaí
 airgeadais a chosc. Dá bhrí sin, níor aithníodh aon rioscaí airgeadais.
 2.2.2.
 Modhanna rialaithe atá beartaithe
 Tá na modhanna rialaithe atá beartaithe leagtha
 síos sa Rialachán Airgeadais agus i Rialachán (CE, Euratom) Uimh. 2342/2002.
 Déanfar iad a mhionshonrú sna comhaontuithe comhpháirtíochta réime agus sna
 comhaontuithe deontais a shíneoidh an Coimisiún agus na comhlachtaí Eorpacha um
 chaighdeánú agus na heagraíochtaí eile dá dtagraítear sa togra. Sonraítear go
 sainráite sa togra freisin nach mór foráil a dhéanamh in aon chomhaontuithe
 agus conarthaí a dhéanfar de thoradh an Rialacháin seo go ndéanfaidh an
 Coimisiún, nó aon ionadaí a údaróidh an Coimisiún, faireachán agus rialú
 airgeadais agus go ndéanfaidh an Chúirt Iniúchóirí iniúchtaí, ar iniúchtaí iad
 a fhéadfar a dhéanamh ar an láthair, más gá.
 2.3.
 Bearta chun calaois agus neamhrialtachtaí a chosc
 Déantar foráil sa togra seo agus de réir na forála
 sin ní mór don Choimisiún a áirithiú go gcosnófar leasanna airgeadais an
 Aontais trí bhearta coisctheacha a chur i bhfeidhm i gcoinne na calaoise, an
 éillithe, agus aon ghníomhaíochtaí neamhdhleathacha eile, trí sheiceálacha
 éifeachtacha a dhéanamh agus trí shuimeanna a íocadh go míchuí a ghnóthú, agus,
 má bhraitear neamhrialtachtaí a bheith ann, trí phionóis éifeachtacha
 chomhréireacha agus athchomhairleacha a ghearradh, i gcomhréir le Rialachán
 (CE, Euratom) Uimh. 2988/95, Rialachán (Euratom, CE) Uimh. 2185/96
 agus le Rialachán (CE) Uimh. 1073/1999.
 3.
 AN TIONCHAR AIRGEADAIS A MHEASTAR A BHEIDH AG AN TOGRA
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 · Línte buiséid atá ann cheana
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 LD/LN ([34]) || ó thíortha an CSTE[35] || ó thíortha is iarrthóirí[36] || ó thríú tíortha || de réir bhrí Airteagal 18(1)(aa) den Rialachán Airgeadais
 1a. Iomaíochas le haghaidh fáis agus fostaíochta || Airteagal 02 03 04 – Caighdeánú agus comhfhogasú na reachtaíochta || LD || TÁ || NÍL || NÍL || NÍL
 · Línte nua buiséid atá á n‐iarraidh: Ba cheart Airteagal 02
 03 04 a roinnt ina dhá Airteagal ar leith:
 –
 Ba cheart Airteagal 02 03 04 01 a chur in
 ionad Airteagal 02 03 04 a bhí ann roimhe agus ba cheart na creidmheasanna
 a cuireadh in áirithe dó a bheith ann, lena gcumhdófar maoiniú le haghaidh
 gníomhaíochtaí caighdeánaithe de chuid CEN, CENELEC agus ETSI;
 –
 Is éard a bheidh in Airteagal 02 03 04 02
 creidmheasanna a gealladh agus a íocadh faoi na hAirteagail 02.02.01,
 17.02.02.00 agus 07.03.07 do ghníomhaíochtaí a bhaineann le caighdeánú: Déanfar
 EUR 2,1 milliún ó líne buiséid 02.02.01, EUR 1,4 milliún ó líne
 buiséid 17.02.02.00 agus EUR 0,2 milliún ó líne buiséid 07.03.07 a
 aistriú chuig an líne buiséid nua, 02 03 04 02.
 –
 Déanfar Airteagail 02.02.01, 17.02.02.00 agus
 07.03.07 a laghdú sa chlárú airgeadais leis na suimeanna thuas a fhreagraíonn
 do ghníomhaíochtaí caighdeánaithe. Déanfar na hAirteagail dheireanacha a laghdú
 leis na suimeanna a fhreagraíonn do ghníomhaíochtaí caighdeánaithe.
 –
 Maidir leis na creidmheasanna le haghaidh deontas
 d'eagraíochtaí a dhéanann ionadaíocht thar ceann geallsealbhóirí sochaíocha sa
 réimse caighdeánaithe, áirítear iad sin in Airteagail bhuiséid eile (e.g.
 04.03.03.02).
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 LD/LN || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 1a. Iomaíochas le haghaidh fáis agus fostaíochta || Airteagal 02 03 04 01 – Tacaíocht do ghníomhaíochtaí caighdeánaithe arna ndéanamh ag CEN, CENELEC agus ETSI || LD || TÁ || NÍL || NÍL || NÍL
 1a. Iomaíochas le haghaidh fáis agus fostaíochta || Airteagal 02 03 04 02 – Tacaíocht d'eagraíochtaí a dhéanann ionadaíocht thar ceann FBManna agus geallsealbhóirí sochaíocha i gníomhaíochtaí caighdeánaithe || LD || TÁ || NÍL || NÍL || NÍL
 3.2.
 An tionchar a mheastar a bheidh ar chaiteachas[37]
 3.2.1.
 Achoimre ar an tionchar a mheastar a bheidh ar
 chaiteachas
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir || 1a. Iomaíochas le haghaidh fáis agus fostaíochta
 || || || Bliain N[38] || Bliain N+1 || Bliain N+2 || Bliain N+3 || Blianta N+4 go 6 || IOMLÁN
  Leithreasaí faoi chomhair oibríochtaí || || || || || || || ||
 Airteagal 02 03 04 01 – Tacaíocht do ghníomhaíochtaí caighdeánaithe arna ndéanamh ag CEN, CENELEC agus ETSI || Oibleagáidí || (1) || 23.5 || -- || -- || -- || -- || -- || -- || --
 Íocaíochtaí || (2) || 9 || -- || -- || -- || -- || -- || -- || --
 Airteagal 02 03 04 02 – Tacaíocht d'eagraíochtaí a dhéanann ionadaíocht thar ceann FBManna agus geallsealbhóirí sochaíocha i gníomhaíochtaí caighdeánaithe || Oibleagáidí || (1a) || 3.7 || -- || -- || -- || -- || -- || -- || --
 Íocaíochtaí || (2a) || 3.7 || -- || -- || -- || -- || -- || -- || --
 Leithreasaí de chineál riaracháin arna maoiniú ó chiste clár sonrach[39] || || || || -- || -- || -- || -- || --
 Airteagal 02 01 04 02 - || || (3) || 0.2 || -- || -- || -- || -- || -- || -- || --
 Chun críocha faisnéise amháin, déanfar na línte seo a leanas a laghdú (ní léirítear na méideanna seo sna lánsuimeanna): || || || || || || || || || ||
 Airteagal 02.02.01 (ceannteideal 1a) || Oibleagáidí || || -2.1 || -- || -- || -- || -- || -- || -- || --
 Íocaíochtaí || || -2.1 || -- || -- || -- || -- || -- || -- || --
 Airteagal 17.02.02.00 (ceannteideal 3b) || Oibleagáidí || || -1.4 || -- || -- || -- || -- || -- || -- || --
 Íocaíochtaí || || -1.4 || -- || -- || -- || -- || -- || -- || --
 Airteagal 07.03.07 (ceannteideal 2) || Oibleagáidí || || -0.2 || -- || -- || -- || -- || -- || -- || --
 Íocaíochtaí || || -0.2 || -- || -- || -- || -- || -- || -- || --
 IOMLÁN leithreasaí faoi CHEANNTEIDEAL 1.a den chreat airgeadais ilbhliantúil || Oibleagáidí || =1+1a +3 || 27.4 || -- || -- || -- || -- || -- || -- || --
 Íocaíochtaí || =2+2a +3 || 12.9 || -- || -- || -- || -- || -- || -- || --
 Ceannteideal an chreata airgeadais ilbhliantúil: || 5 || "Caiteachas riaracháin "
 EUR milliúin (go dtí an 3ú deachúil)
 || || || Bliain N || Bliain N+1 || Bliain N+2 || Bliain N+3 || Blianta N+4 go 6 || IOMLÁN
 DG: ENTR, SANCO, MARKT, MOVE, ENV agus INFSO ||
  Acmhainní daonna || 3.5 || -- || -- || -- || -- || -- || -- || --
  Caiteachas riaracháin eile || 0.3 || -- || -- || -- || -- || -- || -- || --
 IOMLÁN || Leithreasaí || -- || -- || -- || -- || -- || -- || -- ||
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 3.8 || -- || -- || -- || -- || -- || -- || -- ||
 EUR milliúin (go dtí an 3ú deachúil)
 || || || 2013 || 2014 || 2015 || 2016 || 2017-2020 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 3.8 || -- || -- || -- || -- || -- || -- || --
 Íocaíochtaí || 3.8 || -- || -- || -- || -- || -- || -- || --
 3.2.2.
 An tionchar a mheastar a bheidh ar leithreasaí faoi
 chomhair oibríochtaí
 Éilíonn an togra go n‐úsáidfear leithreasaí
 faoi chomhair oibríochtaí mar a mhínítear thíos:
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir ò || || Bliain N || Bliain N+1 || Bliain N+2 || Bliain N+3 || Blianta N+4 go 6 || IOMLÁN
 ASCHUIR
 Saghas aschuir[40] || Meánchostas an aschuir || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon iomlán na n‐aschur || Costas iomlán
 CUSPÓIR SONRACH Uimh. 1: An acquis atá ann cheana agus a bhaineann leis an margadh inmheánach a athbhreithniú go leanúnach agus gníomhaíocht reachtach nó neamhreachtach nua a bheartú nuair is iomchuí. || || || || || || || || || || || || || || || ||
 Lár-rúnaíocht na EECanna || (A) || 3.35 || 3 || 10 || -- || -- || -- || -- || -- || -- || -- || -- || -- || -- || -- || -- || -- || --
 Aistriúchán caighdeán || (B) || 0.55 || 2 || 1.1 || -- || -- || -- || -- || -- || -- || -- || -- || -- || -- || -- || -- || -- || --
 Obair caighdeánaithe (lena n‐áirítear TFC) || (C) || 0.4 || 25 || 11 || -- || -- || -- || -- || -- || -- || -- || -- || -- || -- || -- || -- || -- || --
 Caighdeáin Eorpacha a chur chun cinn || (D) || 0.1 || 1 || 0.1 || -- || -- || -- || -- || -- || -- || -- || -- || -- || -- || -- || -- || -- || --
 Iniúchtaí, meastóireachtaí agus tionscadail shonracha || (E) || 0.8 || 1 || 0.8 || -- || -- || -- || -- || -- || -- || -- || -- || -- || -- || -- || -- || -- || --
 Staidéir agus cúnamh teicniúil || (D) (E) || 1.2 || 0 || 0 || -- || -- || -- || -- || -- || -- || -- || -- || -- || -- || -- || -- || -- || --
 Eurocodes a chur chun cinn agus a fhorbairt || (D) (E) || 0.5 || 1 || 0.5 || -- || -- || -- || -- || -- || -- || -- || -- || -- || -- || -- || -- || -- || --
 Tacaíocht d'eagraíochtaí a dhéanann ionadaíocht thar ceann FBManna || (A) to (E) || 2.0 || 1 || 2.0 || -- || -- || -- || -- || -- || -- || -- || -- || -- || -- || -- || -- || -- || --
 Tacaíocht d'eagraíochtaí a dhéanann ionadaíocht thar ceann geallsealbhóirí sochaíocha || (A) to (E) || 0.75 || 2 || 1.5 || -- || -- || -- || -- || -- || -- || -- || -- || -- || -- || -- || -- || -- || --
 Fo-iomlán chuspóir sonrach Uimh. 1 || || || -- || -- || -- || -- || -- || -- || -- || -- || -- || -- || -- || -- || -- || --
 COSTAS IOMLÁN || 36 || 27 || -- || -- || -- || -- || -- || -- || -- || -- || -- || -- || -- || -- || -- || --
 3.2.3.
 An tionchar a mheastar a bheidh ar leithreasaí de
 chineál riaracháin
 3.2.3.1.
 Achoimre
 Éilíonn an togra go n‐úsáidfear leithreasaí
 de chineál riaracháin mar a mhínítear thíos:
 EUR milliúin (go dtí
 an 3ú deachúil)
 || Bliain N || Bliain N+1 || Bliain N+2 || Bliain N+3 || Blianta N+4 go 6 || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || 3.5 || -- || -- || -- || -- || -- || -- || --
 Caiteachas riaracháin eile || 0.3 || -- || -- || -- || -- || -- || -- || --
 Fo-iomlán CHEANNTEIDEAL 5 den chreat airgeadais ilbhliantúil || 3.8 || -- || -- || -- || -- || -- || -- || --
 Lasmuigh de CHEANNTEIDEAL 5[41] den chreat airgeadais ilbhliantúil || || || || || || || ||
 Acmhainní daonna || 0 || -- || -- || -- || -- || -- || -- || --
 Caiteachas eile de chineál riaracháin || 0.2 || -- || -- || -- || -- || -- || -- || --
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || 0.2 || -- || -- || -- || -- || -- || -- || --
 IOMLÁN || 4 || -- || -- || -- || -- || -- || -- || --
 3.2.3.2.
 Na hacmhainní daonna a mheastar a bheidh
 riachtanach
 Éilíonn an togra go n‐úsáidfear acmhainní
 daonna mar a mhínítear thíos:
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || Bliain N || Bliain N+1 || Bliain N+2 || Bliain N+3 || Blianta N+4 go 6
  Poist don phlean bunaíochta (oifigigh agus gníomhairí sealadacha) ||
 XX 01 01 01 (Ceanncheathrú agus Oifigí Ionadaíocht an Choimisiúin) || 2.9 || -- || -- || -- || -- || -- || --
 XX 01 01 02 (Toscaireachtaí) || 0 || -- || -- || -- || -- || -- || --
 XX 01 05 01 (Taighde indíreach) || 0 || -- || -- || -- || -- || -- || --
 10 01 05 01 (Taighde díreach) || 0 || -- || -- || -- || -- || -- || --
  Pearsanra seachtrach (i gcoibhéis lánaimseartha: FTE)[42] ||
 XX 01 02 01 (CA, INT, SNE ón "clúdach iomlánaíoch") || 0.6 || -- || -- || -- || -- || -- || --
 XX 01 02 02 (CA, INT, JED, LA agus SNE sna toscaireachtaí) || 0 || -- || -- || -- || -- || -- || --
 XX 01 05 02 (CA, INT, SNE – Taighde indíreach) || 0 || -- || -- || -- || -- || -- || --
 10 01 05 02 (CA, INT, SNE – Taighde díreach) || 0 || -- || -- || -- || -- || -- || --
 Línte buiséid eile (sonraigh) || 0 || -- || -- || -- || -- || -- || --
 IOMLÁN || 7 || -- || -- || -- || -- || -- || --
 Is é XX an réimse
 beartais nó an teideal buiséid lena mbaineann.
 Comhlíonfar na riachtanais acmhainní daonna trí
 fhoireann ón DG a bhfuil bainistíocht na gníomhaíochta faoina cúram cheana
 agus/nó atá ath‐imlonnaithe taobh istigh den DG, mar aon le haon
 leithdháileadh breise a d'fhéadfaí a thabhairt don DG atá i mbun na
 bainistíochta faoi chuimsiú an nós imeachta maidir le leithdháileadh bliantúil
 i bhfianaise na srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha || Cur chun feidhme an Rialacháin (i.e. gníomhaíochtaí caighdeánaithe agus maoiniú do na gníomhaíochtaí sin a bhainistiú, lena n‐áirítear gníomhaíochtaí maidir le TFC, agus na deontais d'eagraíochtaí a dhéanann ionadaíocht thar ceann FBManna agus geallsealbhóirí sochaíocha a bhainistiú)
 Pearsanra seachtrach || Glacfaidh gníomhairí náisiúnta ar iasacht páirt san obair iardain a dhéanfar maidir le gníomhaíochtaí caighdeánaithe, lena n‐áirítear obair maidir le TFC. Cúraimí feidhmiúcháin den chuid is mó a bheidh ar ghníomhairí conarthacha.
 3.2.4.
 Comhoiriúnacht don chreat airgeadais ilbhliantúil
 reatha
 Tá an togra comhoiriúnach don chreat airgeadais
 ilbhliantúil reatha. D'fhéadfadh sé go n‐aistreofar roinnt creidmheasanna
 ó theidil bhuiséadacha eile go teideal 2 (Fiontar) mar atá leagtha amach i
 roinn 3.1.
 3.2.5.
 Ranníocaíochtaí ó thríú páirtithe
 Déantar foráil sa togra maidir le cómhaoiniú atá
 réamh‐mheasta thíos:
 Leithreasaí in EUR milliúin (go dtí an 3ú
 deachúil)
 || Bliain N || Bliain N+1 || Bliain N+2 || Bliain N+3 || Blianta N+4 go 6 || Iomlán
 Sonraigh an comhlacht cómhaoinithe || CSTE || CSTE || CSTE || CSTE || CSTE || CSTE || CSTE || CSTE
 IOMLÁN leithreasaí cómhaoinithe || 0.7 || -- || -- || -- || -- || -- || -- || --
 3.3.
 An tionchar a mheastar a bheidh ar ioncam
 Níl tionchar airgeadais ar bith ag an togra ar
 ioncam.
 [1] IO C [...], [...], lch. [...].
 [2] IO L 24, 21.07.1998, lch. 37.
 [3] IO L 315, 15.11.2006, lch. 9.
 [4] IO L 36, 07.02.1987, lch. 31.
 [5] IO L 376, 27.12.2006.
 [6] IO L 71, 17.3.1980, lch. 1.
 [7] IO L399, 30.12.1989, lch.18.
 [8] IO L 121, 15.5.1993, lch. 20.
 [9] IO L 100, 19.4.1994, lch. 1.
 [10] IO L164, 30.6.1994, lch.15.
 [11] IO L 123, 7.9.1995, lch. 1.
 [12] IO L 181, 9.7.1997, lch. 1.
 [13] IO L 135, 30. 4.2004, lch. 1.
 [14] IO L 154, 14.6.2007, lch. 1.
 [15] IO L 264, 8.10.2009, lch. 12.
 [16] IO L 122, 16.5.2009, lch. 6.
 [17] IO L 218, 13.8.2008, lch. 82.
 [18] IO L 134, 30.4.2004, lch. 114.
 [19] IO L 134, 30.4.2004, lch.114.
 [20] IO L 260, 3.10.2009, lch. 20.
 [21] IO L 108, 24..4.2002, lch.33.
 [22] IO L 248, 16.9.2002, lch. 1.
 [23] IO L 357, 31.12.2002, lch. 1.
 [24] IO L 310, 9.11.2006, lch. 15.
 [25] IO L 404, 30.12.2006, lch. 39.
 [26] IO L 149, 9.6.2007, lch. 1.
 [27] IO L 312, 23.12.1995, lch.1.
 [28] IO L 292, 15.11.1996,
 lch.2.
 [29] IO L 136, 31.5.1999, lch. 1.
 [30] IO L 55, 28.2.2011, lch. 13.
 [31] IO L 88, 4.4.2011, lch.5.
 [32] ABM: Bainistiú de réir
 gníomhaíochtaí – ABB: Bunú an
 bhuiséid de réir gníomhaíochtaí
 [33] Is féidir mionsonraí na modhanna bainistíochta agus tagairtí don
 Rialachán Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
 [34] LD – Leithreasaí difreáilte / LN –
 Leithreasaí neamhdhifreáilte
 [35] CSTE: Comhlachas Saorthrádála na hEorpa.
 [36] Tíortha is iarrthóirí agus, nuair is
 iomchuí, tíortha a d'fhéadfadh a bheith ina n‐iarrthóirí ó na Balcáin
 Thiar.
 [37] Ba cheart na méideanna atá leagtha amach sna táblaí i roinn 3.2 a
 chur in oiriúint do bhoilsciú agus sa deireadh thiar ba cheart iad a choigeartú
 dá réir.
 [38] Is í Bliain N an bhliain inar dócha
 go gcuirfear tús le cur chun feidhme an togra, is í sin 2013.
 [39] Cúnamh agus caiteachas teicniúil
 agus/nó riaracháin ar mhaithe le cláir agus/nó gníomhaíochtaí AE (seanlínte
 "BA"), taighde indíreach, taighde díreach a chur chun feidhme.
 [40] Is ionann aschuir agus táirgí agus
 seirbhísí le soláthar (e.g.: líon na
 malartuithe mac léinn a fhaigheann maoiniú, iomlán km de bhóithre a rinneadh,
 etc.). (A)= tacaíocht riaracháin,
 (B)= seirbhísí aistriúcháin, (C)= fíorobair caighdeánaithe, (D)= cur chun cinn
 agus poiblíocht, lena n‐áirítear comhdhálacha agus (E)= seirbhísí
 intleachtúla eile
 [41] Cúnamh agus caiteachas teicniúil
 agus/nó riaracháin ar mhaithe le cláir agus/nó gníomhaíochtaí AE (seanlínte
 "BA"), taighde indíreach, taighde díreach a chur chun feidhme.
 [42] CA = Gníomhaire ar conrardh; INT = foireann ghníomhaireachta ("Intérimaire"); JED= "Jeune Expert en Délégation"
 (Saineolaí Óg i dToscaireacht); LA =
 Gníomhaire Áitiúil; SNE= Saineolaí
 náisiúnta ar iasacht;